text:
Central di Polis ta haya un yamada pa asistencia na IMSAN door di nan mesun personal. Na nan yegada polis ta wordo informa cu nan a haya un mucha di 2 aña cu kemadura na su curpa pero cu e tata no ta laga e personal haci nan trabao. Pa evita problema, a dicidi di pidi asistencia policial. Na IMSAN polisnan ta papia cu e pareha G y T. E tata, T. ta declara na polis cu su yiu homber a kima cu awa cayente. A dicidi di pone e instancianan concerni na altura di e caso, e.o. JZP, Slachtofferhulp, BFTO y Voogdijraad. E victima a wordo transporta cu ambulance pa hospital pa tratamento medico. E tabata tin kemaduranan di segundo grado na su cabes, pecho y bariga. El a keda interna.
Central di Polis a wordo poni na altura di esaki.
Nota: No ta prome biaha cu polisnan ta haya na mes confronta cu e pareha T. y G.


c: text/html

text:
50 persona a terminá Kurso di Servisio dirigí riba sektor di turismo
...10 hotèl a partisipá...
WILLEMSTAD- 27 di òktober 2017 – Resientemente CTB den koperashon ku CHATA a ofresé hotèlnan miembro di CHATA e oportunidat úniko di sigui un programa di entrenamentu ku enfoke riba servisio na kliente. E entrenamentu diseñá dor di Teamwork Curaçao spesialmente pa nos merkado, a keda ofresé grátis dor di CTB pa empleadonan ku tin kontakto direkto ku e turista. Un total di 50 persona a terminá e kurso ku éksito. Direktor athunto di CTB, sr. Hugo Clarinda, CEO di CHATA, sr. Miles Mercera i representante di Teamwork Curaçao, sr. Maarten de Jong a felisitá e kursistanan ku e logro importante aki.
E programa a konsistí di e siguiente modulonan: Eksperensia di e Kliente, Komunikashon ku e Kliente, Sorpresá bo Kliente, E Kliente Difísil i finalmente E Kliente Diferente. E programa a keda duná den forma teorétiko i práktiko. E parti práktiko a tuma lugá na e hotèlnan partisipante i a keda hopi bon risibí dor di e partisipantenan i nan manager /supervisor. E partisipantenan a indiká di bai hasi uso sigur di e diferente tepnan balioso ku nan a risibí durante di e kurso. Tambe nan a duna di konosé di ta pará habrí pa un eventual kontinuashon di e kurso. E hotèlnan partisipante tabata: Livingstone Jan Thiel Resort, Rancho El Sobrino, Papagayo Beach Hotel, Lions Dive & Beach Resort, Papagayo Beach Resort, Bon Bini Seaside Resort, Sunscape Curaçao Resort, Spa & Casino, Avila Beach Hotel, Baoase Luxury Resort i Santa Barbara Beach & Golf Resort.
Di parti di CTB ta bai un gradisimentu na tur e hotèlnan ku a brinda nan trahadónan e oportunidat pa partisipá i asina atkerí mas konosementu ku por yuda pa sigui alsa e nivel di servisio di nos sektor turístiko.

robotstxt: allowed

filter: keep


text:
All Society & Papiamentu Articles
- Awa, un bien vital i presioso
- BONEIRU SENTRO EKOLÓGIKO-KOMERSIAL
- Dera lombrishi & tira lombrishi
- Destrukshon di nos patrimonio kultural
- Di kon Korupshon ta malu?
- Diskurso di Hamoudi Dabboussi na Fundashon Internashonal
- E Banki a Haña su Lugá!
- HUNTU NOS POR
- IGUAL TA IGUAL, ÒF NÒ??: Un opinion di Kòrsou
- Kambio soshal via metodo pasífiko
- Konvivensia, un ingrediente nesesario den nos komunidat
- KURASOLEÑO UN POTPOURI
- MALORGANISA-SHON ORGANISA?
- MIEDU, MENOSDPRESIO I SPERANSA
- Solidaridat, e kaminda spiritual


text: Traficacion di hende, caminda personanan bao coercion of engaño ta bin den poder di otronan, y contrabando di hende, caminda personanan ta yuda otronan pa drenta of keda Aruba ilegalmente, ta delitonan cu tin cu haya prioridad cu vista riba e MOU entre e Ministernan di Husticia di Reino. Di gran interes ta e enfoke riba organizacionnan criminal, documentonan falso of falsifica di viahe y identidad, e schijnhuwelijknan, et cetera. Pa e rason aki Ministerio Publico ta participa den un Taskforce di traficacion y contrabando di hende, caminda e enfasis ta poni riba proposicionnan di maneho encuanto voorlichting, prostitucion y labor. Ministerio Publico ta participa activamente den e enfoke di cadena cu Cuerpo Policial, Bureau slachtofferzorg, Departamento di Labor, IASA, Dimas y Censo. Tin un fiscal especialmente encarga cu e cartera aki


text:
Notisia - Aktual
110 Notisianan
Ordenansa pa Protekshon General di Data na vigor entrante awe
Awe Ordenansa pa Protekshon General di Data (na hulandes, AVG) ta drenta na vigor pa henter Union Europeo (UE). AVG ta regulá...
A anunsiá último buelo CN-Express
Riba djabièrnè 29 di yüni lo ta último buelo di CN-Express. E konekshon aéreo entre Bonaire i Islanan ariba a keda operashonal...
Direktornan di prizònnan di Sint Maarten, Aruba, Boneiru i Kòrsou ta reuní pa di dos biaha na Boneiru
E reunion di direktornan a tuma lugá pa di dos biaha na Boneiru.
Wibo di Vries; di trahadó di institushon penitensiario pa direktor, un hubileo di 30 aña
Wibo a kuminsá su karera na e Servisio di Institushonnan Hudisial na 1988 den e prizòn di Bijlmer.
Resultado positivo kùrmentu pa nombramentu empleadonan nobo di Kuerpo di Bombero
Resientemente 11 aspirante di e kuerpo di bombero Hulanda karibense (BKCN) a pasa e kùrmentu pa nombramento ku eksito. E...
CBS: Resultado negativo pa turismo na Hulanda Karibense den 2017
E kantidat di turistanan ku a drenta tantu na Sint Eustatius i Saba komo na Boneiru a baha den 2017 ku respektivamente 5, 9 i 5...
Inspekshon di patrimonio di bishita na Hulanda Karibense
Di 16 te ku 26 di aprel, Inspekshon di patrimonio a bishitá Boneiru, Saba i Sint Eustatius. E Inspekshon akí ta kontrolá maneho...
CBS: Habitantenan di Boneiru: ken ta biba unda?
Riba promé di yanüari 2017 Boneiru su poblashon tabata konta 19,2 mil habitante. Di eseinan mas di 7 mil tabata boneriano di...
OLB i RCN ta traha huntu pa yuda mayornan ku kompra di artíkulonan pa skol
Sekshon di Sosten Sosial i Mediashon pa merkado laboral (MOA) di OLB i unidat di Asuntunan Sosial i Empleo (SZW) di RCN huntu...
Grapperhaus i Knops a bishitá Sint Eustatius
E minister di Hustisia i Siguridat, señor Ferdinand Grapperhaus i e Sekretario di Estado di e Ministerio di Asuntunan Interior...


text:
Mas i mas mentira di PAR ta sali na kla, ta nan mes a aprobá e 985 mil florin i a duna òrdu na Finansa pa ehekutá
Simannan largu kaba nos a bin ta tende sra. Alcala-Walle ta manipulá ku ta Gabinete Schotte i ku ta Gerrit Schotte ta esnan kulpabel pa desaparishon di 985 mil florin pa sentro deportivo na Barber haña su yerba artifisial
No tin niun mentira ku lo kue forsa i haña rais den nos pais tanten ku MFK ta eksistí. Mi Gobièrnu no a tuma desishon pa manda sèn pa niun organisashon ku finalmente no a hasi lokual nan tabata tin ku hasi ku e supsidio duna for di plaka di Pueblo.
Karta fecha 17 di ougùstùs 2010 manda pa Minister Leeflang i Minister de Lannoy ta indiká kon tur kos a kuminsá. E organisashon a haña sa ku tin sèn ku por haña i e la pidi i nan a haña esaki. Riba fecha nan di 17 di sèptèmber 2010 i 6 di òktober 2010 e gobiernu di PAR a ratifiká e petishon di e organisashon pa haña 985 mil florin, pero te awe e yerba artifisial pa deportistanan praktiká deporte nunka no a yega. E sèn a somentá den algu otro anto awor ta purba bisa ku ta Schotte su falta i ta nos a kue e sèn.
Sèn ku mester a sòru pa un vèlt pa hubentut por hasi uso di dje i desaroyá nan mes riba tereno deportivo. Ami Gerrit Schotte a haña mi obligá di bai buska pa sa kon e hinter e proseso tabata hinka den otro realmente, pasombra atrobe ta tira falta riba Gabinete Schotte i Gerrit Schotte anto komo strategia tur hende papia riba Schotte atrobe enbes di puntra unda e sèn a bai realmente.
Realidat ta ku den ménos ku dos (2) luna a aprobá pura pura e sèn pa pone yerba riba e vèlt, pero e sèn a wòrdu gasta pa algu otro, e sèn no a wòrdu usa pa lokual e supsidio a wòrdu duna. Porta e sèn a “end up” den uso di fondo pa kampaña di partido PAR anto kier bin tilda ami, Gerrit Schotte di a kue e sèn.
Dokumento – Petishon na Gobièrno Antiano i desishon di Gobièrno Antiano: (https://www.scribd.com/document/372646575/Stuknummer-RNA-4136-985-mil-florin-ku-a-disparse-Gobie-rno-Antiano-17-Sept-2017)
MFK, ni lider polítiko Gerrit Schotte no lo tolerá niun mentira mas di Gabinete Rhuggenaath i integrantenan di PAR den Gobièrnu ni tampoko Parlamentarionan di PAR. Meskos ku Fundashon “Bon Bibienda” a haña sèn di Landsloterij na komienso di 2010 pa usa na den kampaña na sede di PAR, awe nos a sa di un Fundashon mas ku a haña sèn brutu di kaha di Gobièrnu ku nunka no a yega su destino final, ku ta Vèlt di Barber su instalashon di yerba artifisial.
Ku e dokumento anekso e bèrdat ta dokumentá i papia, buska pa sa awor ta ken a kue e sèn pa a pone yerba artifisial na e vèlt di Barber, paso no ta MFK ni tampoko Gerrit Schotte. Lesa pa boso mes, Prohibí pa lubidá!
Stuknummer RNA# 4136 985 mil florin ku a disparse – Gobièrno Antiano – 17 Sept 2017 by Gerrit Schotte on Scribd
Gerrit F. Schotte
Lider di MFK
Kòrsou, 28 di febrüari 2018


text:
CUIDO PROPIO:
LOKE BO MES POR HACI
Net despues di e verzwikmento bo por limita sangramento interno frescando e luga concerni cu awa friu of cu ijs. Hinca bo pia, por ehempel, den un hemchi di awa friu friu.
Mas lihe bo haci esaki, miho pa bo. Esaki por haci e periodo di recupera-cion considerablemente mas cortico.
Despues di esey uzo di un banchi di elastik ta consehabel (mira e ilustracion). Bolbe mara esaki un par di biaha pa dia, ora cu e verband no ta sinta lizo mas. Durante tres dia no para ni cana riba e pia y, ora bo sinta, mantene e pia verzwik na halto.
Bo por preveni verzwikmento, manteniendo bo mes den bon condicion.
Corda calenta bon prome cu bo haci deporte. Despues di un verzwikmento un bon training di e musculonan rond di e scarnir ta importante . Coremento di bicicleta ta un bon ehercicio.
TUMA CONTACTO CU BO DOKTER DI CAS
- Si despues di 3 pa 4 dia cu bo a sigui e consehonan menciona akiriba, bo no ta ripara mehoracion.
TUMA CONTACTO CU BO DOKTER DI CAS INMEDIATAMENTE
- Si bo no por para riba e pia.
- Si bo ta haya e hinchamento preocupante, y tambe si e hinchamento a surgi lihe, den algun minuut.
- Si bo tin hopi dolor.


text:
Fraccion di AVP
ORANJESTAD (AAN): Segun fraccion di AVP, ora cu Andin Bikker a bandona fila di MEP y a lanta su partido Democracia Real, e miembro di parlamento aki a haci esaki ya cu e no tabata kere den e vision di e partido geel mas.
Algun luna atras Bikker a dicidi di bandona su propio cu el a lanta ya cu el a mira cu e vision di e lider actual di e partido nobo POR, tabata miho cu su vision y Andin tabata dispuesto pa sacrifica su vision politico, pa loke e ta considera un ‘miho’ vision politico.
Sinembargo ora cu tuma nota di algun declaracion di e ex lider di PDR y number dos di POR den prensa caminda e ta bisa cu ‘desde Juni 2014 nos pais ta sin gobernacion,’ por ripara cu e mentalidad politico geel cu cual el a lanta cune, ainda ta sigui existi cerca su persona.
Hasta un ciudadano cu por tin problema di visibilidad lo ta bon na altura di e desaroyo cu e isla a pasa aden desde 2009, ya cu su famianan mas cerca di dje, lo splica na dje tur loke nan ta mira ora nan subi caya y core rond Aruba.
Desaroyo y progreso den tur bario, un economia stabiel y un turismo cu ta sigui florece pero aki e frustracion politico di e ex lider di PDR ta asina grandi, cu e no por mira e realidad cu e kier sconde y pensa otro, pensa mas positivo.
Por no ta tambe cu sr Bikker ta mustra un falta grandi di memoria ya cu ta dos siman pasa Minister Presidente Mike Eman tabata den un reunion publico di Parlamento y cantidad di otro reunionnan mas, entre otro pa presupuesto 2014, 2015, 2016 y 2017 y lo ta dificil pa kere cu Bikker no a mira Premier Eman den sala of a scucha su persona contesta preguntanan haci na su persona.
Bikker ta papia cu dor di mal gobernacion a impone CFT aki na Aruba, mientras cu ta Andin Bikker hunto cu fraccion di MEP a bay rond c’un delegacion di CFT na 2015 brasando presencia di e comision aki na Aruba.
Recientemente CAFT a duna su relato pa loke ta e maneho di presupuesto di Gobierno caminda un biaha mas a mustra cu Gobierno a cumpli cu tur loke a wordo palabra pero Bikker no tabatin reaccion riba e rapport aki ya cu e no ta papia malo di gobierno.
Andin Bikker ta bay cumpli 4 luna como flamante number 2 riba lista di partido nobo POR y ta sinta papia di integridad den gobernacion pero mientras cu e ta sinta cu lema di e partido nobo su tras y ta duna declaracion como “miembro” di POR, Bikker ta sigui presenta su mes como miembro di PDR den Parlamento.
Ora kier papia di integridad, Bikker no por papia di solamente un “pida” integridad ya cu ta na su luga pa su persona converti su mes den un miembro di Parlamento independiente loke ta mas na luga cu e dobel rol cu e ta hungando na e momentonan aki.


text:
CTB a sertifiká 6 operador di buseo
.....yegando na un total di 18 operador di buseo sertifiká....
WILLEMSTAD- 11 di desèmber 2014: Resientemente Ofisina di Turismo di Kòrsou (CTB) a honra 6 operador di buseo mas ku a pasa e programa di sertifikashon ku éksito. Ta trata aki di Atlantis Watersports,Discoverdiving,Dive Nas,Goby Divers,Scubalodge iAnimal Encounters. Na yüli último un total di 12 operador di buseo a risibí nan sertifikashon yegando awor na un total di 18 operador di buseo sertifiká. Meta di e programa ta pa perkurá ku establesimentunan den turismo ta funshoná konsistentemente riba e nivel ku e bishitante ta spera di nos destinashon, di manera ku e eksperensia riba nos isla ta satisfaktorio.
Pa e programa di sertifikashon, CTB tin un akuerdo ku Curaçao Innovation&Technology Institute (CITI) ku ta esun ku ta hasi e kòntròl na e establesimentunan. E programa ta enserá ku un grupo di eksperto ta bishita e establesimentunan ku a indiká ku nan ke partisipá i ta kontrolá si nan ta kumpli ku kriterionan di entre otro seguridat i servisio. E ekspektativa ta ku próksimamente mas establesimentu lo keda sertifiká. E 6 establesimentunan a risibí un plakat na man di direktor interino di CTB, sr. Hugo Clarinda.


text:
Kon bo organisashon por partisipá?
Fundashon, instituto di kuido i klup (di deporte), atenshon! Ata bo chèns pa kumpli ku un djòp ku bo tabatin pendiente i alabes reklutá boluntario nobo. Partisipá na BON DOET riba dia 9 i 10 di mart 2018. Hasi e tereno limpi, drecha e sala di deporte, bai keiru un dia ku e grandinan òf duna e muraya un man di fèrf.
Partisipá
Ta fásil pa partisipá. Inskribí bo djòp riba e website aki i boluntarionan ku ta interesá e ora ei por inskribí riba e site pa e djòp òf aktividat. E periodo pa inskribí bo djòp òf aktividat i/òf pidi te ku USD 650,- pa material ta te ku 21 di yanuari 2018. Despues di e periodo aki nos ta kuminsá buska e boluntarionan pa hasi bon, pasa bon ku e djòpnan aki.
Registrá un djòp
Bo ke mas informashon?
Bo tin pregunta òf bo ke sa mas? Ku gustu nos ta yuda bo. Manda un mail na ngoplatformbonaire@gmail.com òf yama na +599-717-2366 y puntra pa e team di DOET.
Kon pa inskribí bo organisashon pa partisipá na BON DOET 2018?
Via di e wèpsait aki mes. Djis klek riba e boton aki bou i kuminsa e proseso. Sigui kada stap i yena tur detaye mas kompleto ku ta posibel. Duna mas informashon di bo organisashon, bo djòp i despues hasi bo petishon pa aporte finasiero.
Mas informashon »
Kon mi ta pidi un aporte finansiero?
Despues ku bo kaba di inskribí bo organisashon i djòp bo por pidi aporte finansiero. Den Mi profil bo ta haña bou di bo djòp un link “Aporte finansiero”.
Mas informashon »


text:
Cuminsa cu un plan di detox ta importante pa bo curpa no almacena toxina y saca loke e no tin mester. Pero, con pa sa si tin un exceso di esakinan den e organismo?
Di acuerdo cu investigadornan di e Universidad di Alberta na Canada, e acumulacion di toxina ta tuma luga ora cu e fluido linfatico ta diki y e eliminación di esaki ta bira mas complica.
Ora cu esaki sosode, e organismo ta sinti’e y ta manifest’e, atrabes di varios señal di alerta
Cansancio extremo, ceramento di barica, mal aliento, insomnio, cuero seco y acné, mancha blanco of geel riba e lenga, acumulación di vet na e barica, nanishi cera, sensibilidad na cierto holornan, piedra na galblaas, dolor di cabes, tensión muscular, aumento di peso, sodamento excesivo.
Truco pa elimina nan:
Bebe un liter y mey di awa pa dia, haci ehercicio cu regularidad, skeiro bo djente y lenga despues di cada cuminda y evita e pastanan cu fluor. Hiba un dieta balancea, rico den fibra pa agilisa e metabolismo. Reduci bo consumo di sucu, tabaco, koffie, salo y vetnan satura. Kauw bo cuminda bon y come lento.
Motiva bo curpa pa frenta e acumulacion di toxina y sinti bo mes bon.
Fuente: http://www.salud180.com


text:
E promé turista ku a hasi uso di e Online ED card a yegá Kòrsou
WILLEMSTAD- 9 di desèmber 2015 – E promé turista ku a hasi uso di e Online Embarkation and Disembarkation card esta e ED card a yegá Kòrsou. Ta trata aki di sr. Jeroen Kok ku a yega for di Amsterdam riba buelo KL 785 di KLM. Den ménos ku 48 ora un total di 135 persona a yena e ED card digital. E Online ED card a keda lansá dia 7 di desèmber último dor di Ofisina di Turismo di Kòrsou huntu ku Departamentu di Imigrashon. E online ED-card tin dos meta prinsipal esta sòru pa un proseso mas lihé i efisiente ora di pasa na Imigrashon i e informashonnan di e bishitante ta keda prosesá na mes momento.


text:
Kralendijk - Dia 21 di febrüari último tabata Dia Internashonal di Idioma Materno. Pa e okashon akí Fundashon Akademia Papiamentu den koperashon ku SKAL a organisá un diktado eskolar.
Meta prinsipal di e diktado tabata pa krea konsientisashon pa papiamentu i pa skirbimentu di papiamentu segun ortografia ofisial. A hasi esaki den forma di un kompetensia entre e skolnan básiko. E aña aki a dediká e diktado na señora Regina (Uchi) Frans Anthonie pa su kontribushon na papiamentu.
Shentibintiun (121) alumno di grupo shete (7) i ocho (8) di skol básiko a traha e diktado na mes momento. E skol ganadó a resultá Skol Amplio Papa Cornes. E skol aki tabatin sinku alumno ku a hasi sinku eror òf menos. Nan ta; Shantey Thomas (ganadó apsoluto), Edumar Huaman Mirand, Heaven-Leigh Anthony, Amberly Jansen i Jerome Felida. Pa di tres biaha konsekutivo Skol Amplio Papa Cornes ta gana e diktado aki.
Kolegio Kristu Bon Wardador tambe a kai den premio. E tabatin un alumno ku a traha e diktado ku ménos ku sinku eror, esaki tabata Karol Medina. Diputado Edsel Cecilia a entregá e skol e premio ku ta un eskultura trahá pa e artista lokal Gibi Bomba. Kada alumno ganadó a risibí regalo i sertifikado. Na e okashon akí a entregá tambe un plaka na señora Regina (Uchi) Frans Anthonie pa su koperashon na e organisashon di e diktado i komo rekuerdo ku a dediká e diktado e biaha akí na su persona.
Diputado Cecilia tambe a entregá señora Paulina (Pòpi) Rodirguez un premio. E tabata e ganadó di e diktado pa públiko general. Fundashon Akademia Papiamentu i SKAL ta yama e ganadónan pabien.
Ta gradisí tur skol ku a partisipá pa nan dedikashon na papiamentu i ta spera ku e kompetensia akí lo sirbi komo estímulo pa hinka mas tempu den enseñansa di idioma materno pa otro aña por reta e ganadónan di e aña akí. Tambe ke yama danki na tur ku a koperá ku e diktado riba Dia Internashonal di Idioma Materno.


text:
Spèlchèk di Papiamentu
Den mundu di kòmpiuter, un spèlchèk ta un aplikashon ku ta marka palabra nan den un dokumentu ku no a wòrdu skirbi korektamente. Papiamentu ta e idioma nativo di mayoria habitante na Kòrsou, Boneiru, Aruba i mayoria no ta familiar ku e sistema nobo di skirbi Papiamentu. P’esei un spèlchèk di Papiamentu lo kubri un gran nesesidat lokal. Awor ora bo skirbi riba página sosial òf otro kaminda riba Internet na papiamentu bo por kontrolá loke bo a skirbi ku spèlchèk. E ta fásil. Si bo a skirbi un palabra robes lo sali un strepi kòrá bou di dje.
Hopi simpel, lihé i fásil pa instalá pa tur hende.


text:
Tratado di Malta
E Konvenio di Malta tin komo meta pa mehorá posibilidatnan pa protekshon di herensha in situ (kaminda e la wòrdu deskubrí). E konvenio, kua a keda adoptá dor di Konsilio Europeo na 1992, ta konserní spesialmente sobránan di graf i di kas, i artefakto. E tipo di herensha aki hopi biaha ta wòrdu deskubrí durante proyektonan di konstrukshon, ora ta demasiado lat pa kuminsá akshon di reskate ku éksito. E Konvenio di Malta ta stimulá investigashon den áreanan destiná pa konstrukshon promé ku komienso di e proyektonan. E konvenio tambe ta stimulá envolvimentu di arkeólogo na komienso di un proyekto.
Konvenio di Malta na Kòrsou
Den Antias Hulandes a adoptá e konvenio na 1998. Su prinsipionan mas esensial ta:
- Preservashon di herensha kultural in situ (Artíkulo 4)
- Tene kuenta ku herensha kultural den ordenamentu teritorial na tempu pa garantisá ku por buska solushonnan alternativo kontra gastu mínimo (Artíkulo 5)
- Den kasonan kaminda e plannan di desaroyo ta hasi preservashon di herensha imposibel, e doño di proyekto lo paga e gastunan di investigashon (Artíkulo 6)
- Komunikashon ku pueblo general (Artíkulo 9)
- Interkambio di konosementu entre ekspertonan (Artíkulo 12).
- Mapanan di balor kultural-históriko
Pa por kumpli ku e eksigensianan di e Konvenio di Malta, a desaroyá un dokumento di maneho arkeológiko. Kompañando e dokumento a desaroyá un mapa kultural-históriko, mustrando tur sitio kultural-históriko di relevansia riba e isla.
Programa kultural-históriko
Den kasonan kaminda ta resultá ku áreanan destiná pa desaroyo ta lokalisá den partinan ku signifikashon kultural-históriko, outoridatnan lo anunsiá esaki i referí na e programa kultural-históriko ku mester sigui. Medidanan sigun e programa aki por varia di investigashon te ekskavashon pa tumamentu di mònster botániko.


text:
Antias Hulandes
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Mira: Disolushon di Antiya Hulandes
Antias Hulandes òf Antias Neerlandes (hulandes: De Nederlandse Antillen), tabata for di 15 desèmber 1954 te 10 oktober 2010 un país den Reino Hulandes ku tabata konsistí di 6 isla i for di 1986 di 5 isla karibense despues ku Aruba a atkirí su status aparte. E islanan di Antias Neerlandes tabata konsistí na nan lugá di dos grupo di isla den Laman Karibe ku ta forma parti di Antias Menor: e islanan di Sotavento i e islanan di Barlovento (Isla'riba). Na 2010 Kòrsou i Sint Maarten a bira paísnan autónomo den Reino Hulandes i Saba, Sint Eustatius i Boneiru a bira munisipionan spesial Hulandes. E ekonomía di e islanan ta dependé primordialmente di turismo i petroleo.
Kontenido
Historia[editá | editá fuente]
E spañónan a deskubrí i tabata e proménan pa establese nan mes riba e islanan (pa abou: Alonso de Ojeda, 1499; pa ariba: Cristóbal Colón, 1493). Den e siglo 17, e West-Indische Compagnie a konkistá e islanan e a uza nan komo base pa negoshi di katibu. Esaki tabata abolí na aña 1863.
Na aña 1954, e islanan tabata promoví di kolonia pa parti di e Reino di Hulanda komo un estado asosiá. Aruba tabata parti di Antias te ku 1986, ora el a haña "status aparte" i a bira un parti apart den e reino.
Polítika[editá | editá fuente]
E hefe di estado ta e rei òf reina di Hulanda, ku den Antias ta representá pa un gobernador. E gobernador tambe ta na kabes di e gobièrnu lokal, i huntu ku e ministernan ta forma parti di e poder ehekutivo di gobièrnu.
E kurpa legislativo tin dos parti. Delegashonnan di e islanan ta representá den e gobièrnu di Antias, pero kada isla tin su mes gobièrnu insular ku ta goberná riba un base diario.
Futuro[editá | editá fuente]
Den 2004 un komishon di e gobièrnunan di Antias i di Hulanda a reportá riba e futuro di e Antias Hulandes. E komishon a avisá un revishon di e Statuut pa e Reino di Hulanda pa desolvé e Antias Hulandes.
Kòrsou i Sint Maarten lo forma dos estadonan asosiá nobo. Boneiru, Saba i Sint Eustatius lo bira parti di Hulanda komo isla di reino. Riba 28 novèmber, 2005, e gobièrnu hulandes a yega na un akuerdo ku e gobièrnunan di tur e islanan, ku lo hasi tur lokual e komishon a konkluí realidat pa yüli 2007.
Islanan[editá | editá fuente]
E dos grupo di islanan di Antias Hulandes ta:
- E islanan pa abou (Benedenwindse Eilanden):
- Boneiru, huntu ku e isla chikitu Klein Bonaire
- Kòrsou, huntu ku e isla chikitu Klein Curaçao
- E islanan pa ariba (Bovenwindse Eilanden):
- Saba
- Sint Eustatius
- Sint Maarten, e parti zùit di e isla di San Martin (e parti nort, Saint-Martin, ta franses i ta parti di e departamento ultramar di Guadeloupe).
Geografia[editá | editá fuente]
E islanan pa ariba tur ta di orígen volkániko i tin hopi seru, ku no ta laga hopi lugá pa agrikultura. E islanan pa abou ta di orígen mesklá, di volkan i di koral. E punto mas haltu ta Mount Scenery, 862 meter, na Saba. Esaki ta e punto mas haltu den henter Reino Hulandes tambe.
Ekonomia[editá | editá fuente]
Turismo, transportashon di petroleo i refinamentu di zeta (na Kòrsou), i tambe negoshinan "offshore" ta forma gran parti di e ekonomia di e islanan. E islanan tin un bon ganashi per capita i un bon infrastruktura kompará ku otro país den e region. Kasi tur karga (kapital i pa konsumidó) ta importá, gran parti di esaki ta di Venezuela, Merka, Mexico i Hulanda, ku ta provee e islanan ku sen tambe. Tera inadekuado i insufisiente awa ta hasi e desaroyo di agrikultura difisil. E florin antiano tin un balor fihá na e dollar merikano (1,79:1).
Demografia[editá | editá fuente]
Mayoria antiano ta desendiente di kolonistanan europeo i di katibu afrikano ku tabata importá i bendí aki di siglonan 17 pa 19. E sobrá di e populashon a bini di otro isla den Karibe, Amérika latino, ost Asia i di otro parti di mundu.
Papiamentu ta e idioma dominante na Kòrsou i Boneiru (i tambe Aruba). E idioma krioyo aki a forma di hulandes, spañó, ingles i portugues.
Ingles ta e idioma mas komun riba e islanan pa ariba (St. Maarten, Saba i St. Eustatius). Spañó ta birando e di dos idioma riba e islanan pa ariba, mas tantu na St. Maarten.
Maske e idioma ofisial ta hulandes, e gobièrnu antiano ofisialmente ta rekonosé e uzo di ingles i papiamentu. Tambe, maske e legislatura ta na hulandes, diskurso den parlamento ta na ingles òf papiamentu.
Gran parti di e populashon ta kristian, mas tantu katóliko. Kòrsou tambe tin un minoridat hudiu ku ta desendiente di un grupo di hudiu Sefardí ku a bini di Amsterdam i Brazil na aña 1654.
Den e último dékadanan, hopi antiano hóben i eduká a emigrá pa Hulanda, ku ta laga e islanan ku un problema sosial-ekonomiko grandi. Sinembargo, den último añanan, hopi hende di Repúblika Dominikana, Haiti, Karibe anglofóniko i Colombia a imigrá pa Antias.
Kultura[editá | editá fuente]
E orígennan di e populashon i unda e islanan ta situá ta duna Antias un kultura mesklá. Turismo i un presensia dominante di e media merikano a yuda e influensia merikano krese. Mes kos ku otro país den Karibe i Amérika latino, riba tur e islanan, Karnaval ta un evento importante.
Linknan eksterno[editá | editá fuente]
- www.gov.an - Portal ofisial di e gobièrnu di Antias Hulandes
- Banko Sentral di Antias Hulandes
- Antillenhuis - Kabinet di e Gevolmachtigde Minister di Antias na Hulanda


text:
Tippfehler zu: oral-b precision
ral-b precision, oal-b precision, orl-b precision, ora-b precision, oralb precision, oral- precision, oral-b recision, oral-b pecision, oral-b prcision, oral-b preision, oral-b precsion, oral-b preciion, oral-b precison, oral-b precisin, oral-b precisio, roal-b precision, oarl-b precision, orla-b precision, ora-lb precision, oralb- precision, oral- bprecision, oral-bp recision, oral-b rpecision, oral-b percision, oral-b prceision, oral-b preicsion, oral-b precsiion, oral-b preciison, oral-b precisoin, oral-b precisino, ooral-b precision, orral-b precision, oraal-b precision, orall-b precision, oral--b precision, oral-bb precision, oral-b pprecision, oral-b prrecision, oral-b preecision, oral-b preccision, oral-b preciision, oral-b precission, oral-b precisiion, oral-b precisioon, oral-b precisionn, 8ral-b precision, 9ral-b precision, 0ral-b precision, iral-b precision, pral-b precision, kral-b precision, lral-b precision, öral-b precision, o3al-b precision, o4al-b precision, o5al-b precision, oeal-b precision, otal-b precision, odal-b precision, ofal-b precision, ogal-b precision, orql-b precision, orwl-b precision, orsl-b precision, oryl-b precision, orxl-b precision, orai-b precision, orao-b precision, orap-b precision, orak-b precision, oraö-b precision, oral-f precision, oral-g precision, oral-h precision, oral-v precision, oral-n precision, oral-b 9recision, oral-b 0recision, oral-b ßrecision, oral-b orecision, oral-b ürecision, oral-b lrecision, oral-b örecision, oral-b ärecision, oral-b p3ecision, oral-b p4ecision, oral-b p5ecision, oral-b peecision, oral-b ptecision, oral-b pdecision, oral-b pfecision, oral-b pgecision, oral-b pr2cision, oral-b pr3cision, oral-b pr4cision, oral-b prwcision, oral-b prrcision, oral-b prscision, oral-b prdcision, oral-b prfcision, oral-b presision, oral-b predision, oral-b prefision, oral-b prexision, oral-b prevision, oral-b prec7sion, oral-b prec8sion, oral-b prec9sion, oral-b precusion, oral-b precosion, oral-b precjsion, oral-b precksion, oral-b preclsion, oral-b preciqion, oral-b preciwion, oral-b precieion, oral-b preciaion, oral-b precidion, oral-b preciyion, oral-b precixion, oral-b precicion, oral-b precis7on, oral-b precis8on, oral-b precis9on, oral-b precisuon, oral-b precisoon, oral-b precisjon, oral-b preciskon, oral-b precislon, oral-b precisi8n, oral-b precisi9n, oral-b precisi0n, oral-b precisiin, oral-b precisipn, oral-b precisikn, oral-b precisiln, oral-b precisiön, oral-b precisiog, oral-b precisioh, oral-b precisioj, oral-b precisiob, oral-b precisiom, ural-b precision, orel-b precision, oral-p precision, oral-b brecision, oral-b ptrecision, oral-b pracision, oral-b pricision, oral-b präcision, oral-b prekision, oral-b preciesion, oral-b preceesion, oral-b precisieon, oral-b preciseeon, oral-b precisiun, Zur Tippfehlersuche nach oral-b precision


text:
Oranjestad – Diaranson mainta pa mas o menos 8:30 por a nota poco poco empleadonan di departamento di imigracion y di douane a cuminsa sali y bin para dilanti e terminal.
Manera por a scucha ayera, cu durante un funcionario di douane a caba di traha laat anochi y ariba e parkeer plaats west di e terminal e lo a ser atraca.
Pues loke nan kier awor mas seguridad, den tur e inseguridad cu tin ariba nos isla na e momentonan aki.
E parkeo west ta un bon distancia di e terminal, den oranan di anochi e ta habri pa ken cu ta yega cerca y haci un persona daño, loke a pasa tambe.
Na radio por a scucha señor Bernabela, cu ta exigi un reunion urgente cu triple A pa asina wak pa por yega na un solucion mas rapido posibel.
Paso no por ta asina cu ta traha un parkeer plaats asina leu y no tin niun clase di vigilancia pa bo empleadonan.
Si no yega na nada, lo intensifica e accion te ora cu por garantisa seguridad di e empleadonan y principalmente esnan cu mester traha laat y cana bay na nan auto west di e terminal.


text:
WILLEMSTAD—Lokual ku ta tumando lugá na Sint Eustatius ta sigui ta al órden di dia. Manera ta konosí Hulanda a pone Gobiernu di Sint Eustatius un banda, pero e dirigentenan [polítiko no ta sintando man krusa. Aparte dje echo ku nan a pone komunidat internashonal na altura di lokual ku ta pasando, mester bisa ku nos a risibí informashon ku Sint Eustatius a dal un stap mas aleu. Ta asina ku nos a keda informá ku Sint Eustatius pa medio di nan dirigent4nan a manda un karta pa Nashonnan Uni den kua nan ta pidi e instansia aki pa nan ekspulsá Hulanda. Ta asina ku nan a pone Nashonnan Uni na altura di lokual ku nan ta hasiendo i mester bisa ku nan ta kla pa bai te lo mas ekstremo pa defendé nan kousa. Na momentu ku nos a risibí e informashon nos a drenta den kontakto ku Sr Clyde van Putten kende a konfirmá na nos ku enbèrdat ta asina ku nan pidi nashonnan uni pa ekspulsá Hulanda. Di forma kategóriko nan no kier aseptá loke ku Hulanda a hasi ku nan. Sr Clyde van Putten a indiká na Vigilante ku nan lo lucha i sua tur arma na nan alkanse pa sali pa dignidat dje pueblo di Sint Eustatius.
Na Sint Eustatius:


text:
ORANJESTAD – E revancha a bira official, Gregory Milliard lo host Muhhamad Abdullah pa e evento inaugural di MMA di Aruba International Fighting Championship cu lo tuma lugar dia 28 di April 2017. Despues cu Gregory Milliard a perde na Detriot na September ultimo, no a keda nada otro di plania e di dos pelea cu Abdullah y awor officialmente e pelea ta official.
Adrick Croes y Anthony Ignacio tambe ta riba e fight card y lo bira un tremendo pelea den light heavyweight.
Nos di Sports Zone Aruba ta invitabo pa pone e fecha den bo calendar ya cu e anochi aki no ta di perde.
Sigui nos ariba nos facebook, Sports Zone Aruba y tambe ariba nos Youtube page pa tur e videonan exclusivo di Aruba su deportistanan.


text:
Señor ta mi Wardador, mi’n tin falta di nada; den kunuku di yerba berde e ta pone mi sosega E ta hiba mi na awa tranquil; pa mi bolbe haña forsa Cu inmenso tristeza na nos curazon, pero conforme cu boluntad di Dios nos ta participa fayecimiento di :
- Heriberto Agapito Croes
mihor conoci como “Bebe”
*16-03-1950 – †04-02-2018
Na edad di 67 aña
Na nomber di su
Señora: Maria Teresa Croes-Grisales Ruiz y famia
Rumannan: Petra (Chichi)
†Mateo (Theo) y sra.Encarnacion (Hani) y famia
Crescencia (Tensia) y sr. Hans y famia
Ex –Señora: †Rica Eligia Croes-Koolman
Tur subrina y subrinonan, sobra sobrino y sobra sobrinanan, primo y primanan, amigo y amiganandi Citco Sta.Cruz.
Demas famia: Croes, Grisales-Ruiz, Koolman, Quant, van Loon, Vrolijk, Geerman.
Ta invita pa asisti na acto di entiero cu lo tuma lugar diahuebs 8 di Februari 2018 for di 2’or pa 4’or di atardi na Aurora Funeral Home, despues lo sigi pa santana St.Maria na Sta.Cruz
Oportunidad pa condolencia lo ta diaranzon 7 di februari 2018 for di 7’or pa 9’or di anochi na Aurora Funeral Home.
Nos ta pidi nos disculpa si den nos tristesa nos por a lubida un of otro familia of conocirnan.


text:
Diaranson, 14 Februari, rond mundo lo celebra e comienso di cuaresma, un tempo pa reflexiona. E idea principal ta conversion pa avanza den e caminda di santidad cu ta hiba nos na e Cristo Pascual.
Sintesis di e mensahe: e shinishi cu ta wordo poni ariba nos frenta mester recorda cu nos ta poco cos, cu nos no por sinti nos orguyoso, ni sinti odio, ni egoisno y di e manera aki nos lo alcansa “pa medio di e practicanan cuaresmal, e pordon di nos pica, y nos lo alcansa e imagen di Bo Yiu resucita, e bida nobo di bo Reino”.
Puntonan di e idea principal:
Na prome luga, un poco di historia. Den siglonan VIII y IX e imposicion di e shinishi tabata uni, den e contexto liturgico, pa e penitencia publico. E dia ey, tabata manda e “penitentenan”” di iglesia pa sali. Y e gesto aki tabata wordo ripiti, di algun manera, e otro Dios ey, sacando a Adam y Eva, pecadornan, for di e paraiso. Den e perspectiva aki ta uza e palabranan di den e buki di Genesis cu ta referi precisamente na e episodio aki: Ku sodó di bo frenta lo bo kome pan, te ora bo bolbe na tera, pasobra for di djé bo a wòrdu tumá; pasobra stòf bo ta, i na stòf lo bo bolbe.” Y Señor Dios a sacanan for di e hardin di Eden, pa e suelo for di unda el a sacanan wordo sembra. (Gen, 3:19). Ta despues cu e imposicion di e shinishi a tuma un simbolismo diferente: esun di fragilidad y e brevedad di e bida. E recuerdo di morto. E referencia na e graf. “E hombre-stof ” kiermen cu e homber a aleha su mes di Dios, cu el a nenga di dialoga, cu el a wordo saca di su cas, cu el a rechasa e dinamismo pa cana e trayectoriio di desilusion y di morto. “E homber- stof” ta e homber cu a opone su mes na Dios, cu ta bira lomba pa su mesun ser y ta condena na nada. Pero ta existi e posibilidad di retorno. Retorno na e origen. Na luga di precipita pa e graf, ta posibel pa cambia di direccion, p’esey e conversion y bolbe bek na e fuente. “Corda cu ta di stof bo ta y na stof bo lo bolbe. Ta na abo pa dicidi. Awo, na e momento aki.
Na di dos luga, y Dios, kico E ta spera di nos? Conversion, cambio di bida, buelta pa cuminsa. Mi ta bolbe bek na stof y mi ta confia e Constructor pa e rehacimi di tur cos. Mi a kiboca. Mi a perde e caminda di bida, e caminda di e Reino. E cita, pues, cu e shinishi ta fundamental pa cita cu Bida. E shinishi ta recordami na e cuna, no na e graf.
Finalmente, e medionan cu Dios ta pone den nos man den e cuaresma aki ta hiba nos na e conversion den cual Hesus ta recomenda nos den e evangelio di dia: oracion, limosna of caridad y ayuno. Oracion: intensifica nos espacio di oracion. Pero mas cu tur cos, reza miho. Ayuno: Yuna di e hopi cosnan cu ta krimp nos bida Cristian. Limosna: nos ta yame tambe caridad: amor. E amor pa e ruman, pa esun mas necesita, den kende Cristo ta haci su presencia wordo sinti, yuda cu lo material suficiente pa avanza, pa cana. Ela bisa nos cu nos mester duna di nos mes na esunnan cu no tin, el a bisa nos cu nos mester reza, cu nos mester acerca nos mes na Dios cu henter nos ser; a wordo bisa na nos cu nos mester yuna, c nos mester renuncia na hopi cos (cuminda, television, diversion, etc) pa dedica nos mes mas na e evangelio. Den e tempo di cuaresma aki nos mester biba intensamente y pusha nos mes pa avanza. Cada un di nos tin cu pone como meta pa den e cuaresma aki pone un paso mas den direccion di un bida cristian. Reconoce nos pica, poniendo tur nos confianza den Dios, esforsando nos mes den e seguimento di HesuCristo. Pa yega yena cu goso Pasco di resureccion.
Pa reflexionar: e yamada ta sigui ta mescos: bo ta duna limosna, di berdad si of no? Esaki kiermen, comparti cu otro y bo lo comparti mas durante e cuaresma aki? Bo ta reza of bo no ta reza? Bo ta dispuesto na reza mas den e cuaresma aki? Bo lo acepta un bida mas modera pa sali for di e comodidad.. Y tambe pa por comparti un poco mas? No tin nada cu por stop nos di scoge otro esfuerso, otro progreso, no ta falta sugerencia pa esaki den e evangelio. Loke mester anima nos y hasta entusiasma nos ta cu cuaresma tuma asina aki, na serio, por marca nos bida profundamente.
Fuente: https://es.zenit.org


text:
Kico mester cambia?
Nos ta custumbra di tende tur tipo di preocupacion tocante nos sistema di enseñansa. E sistema ta anticua, a keda pega den tempo di krijt y potlood, di para dilanti klas y pretende cu tur 30 alumno ta paga tino, bon mucha asina… Of ta keha cu e muchanan awendia no ta lesa, no sa hoofdrekenen, si e calculator no t’ey, nan no por calcula nada. Den tur e criticanan aki semper ta bon pa tuma na cuenta ken e critico ta. Por ehemplo, si e ta un persona cu ta bin di un famia cu tradicion di lesa, unda nunca tabata falta buki, corant y revista den cas, esey ta duna un tremendo posicion pa bay bon na scol tambe. Pero, cuanto di e 30 muchanan den e klas di 40 – 50 aña pasa tabata den e situacion faborabel ey? No ta e happy few nan cu tabata conoce e situacion faborabel ey ta esunnan cu tanto aña despues por gaba cu nan si a siña bon, cu nan sa bon Hulandes, Spaño, Ingles y hasta Frances na cierto nivel. Cu nan a haya un bon desaroyo personal di cas y na scol, cu consecuencia cu nan no tabatin problema tempo cu nan mester a bay studia, sea na Merca o Hulanda.
Pero, ora ta compara ‘those good old times’ ta comparando e situacion manera e tabata pa e gran mayoria? Unda esunnan cu no a caba un estudio, ni di Mulo/Mavo y mucho menos HAVO/VWO, a bay para? Cuanto tabatin cu ni sikiera tabata caba un enseñansa profesional na e nivel mas abao? Di berdad nos sistema di e tempo aya tabata produci un bon nivel general na tur tipo di enseñansa? Nos tin nos duda di esey. Nos tin duda cu tur Arubiano tabata esun cu tabata domina cuatro idioma. Mas bien probablemente e poco nan cu tabata por, ta generalisa for di nan punto di bista. Sinembargo, esey lo keda un punto di discusion eterno. Mas importante ta kico nos sistema di educacion ta ofrece awendia. Aki tambe hopi duda ta bin dilanti. E critica menciona caba di a keda pega den un sistema anticua, cu no ta facilita esunnan cu talento pa avansa, y di otro banda no ta yuda esunnan cu mester atencion special, pa nan por supera nan problemanan y avansa toch. No tur problema den siñamento ta cuestion di menos capacidad intelectual, sino falta di reconocimento di problema specifico, cu ta stroba un persona di capacidad intelectual normal pa avansa. Asina nos ta haya e casonan cu na final di scol basico ta haya e recomendacion pa bay EPB, mientras nan tabatin un problema manera dislexia, of otro, cu por a keda supera tempran den e proceso. Asina hopi aña despues nos ta haya, felizmente, e success story di e personanan, cu despues di un odisea den e sistema educativo ta logra caba nan masters, mas a pesar cu danki na e sistema.
Pero poniendo tur esaki un banda, kico actualmente ta e problema mayor cu nos tin? Segun nos, e falta di un sistema cu ta adapta na e forma con awendia informacion mundialmente ta organisa. Tambe pa hendenan di mas edad, cu a lanta den e sistema bieu, cu acceso limita na informacion, cu tabata den buki, den un biblioteca cu un archivo di papel, di dificil acceso unda bo ta depende di un bibliotecario cu sa su trabao y ta dispuesto pa yuda bo. E mundo moderno, cu un abundancia di informacion increibel disponibel na tur pa haci uzo di esaki, e mundo di awendia ta uno fascinante di e banda aki. Kico cu bo imagina, e t’ey; ta bo mester sa con pa busca loke bo mester.
Y ta aki kisas tin e fayo mayor di nos actual sistema. Scol pa hopi mucha ta boring pasobra e no ta conecta e mucha cu e mundo eyfo, y cu e mes tambe sa cu e t’ey. Cu e conocemento cu un hende cu 40 aña pasa tabata bay scol basico, tin awendia, mester puntr’e si e lo ta satisfecho di bay atrobe e mesun scol basico ey di 40 aña pasa. Su contesta probablemente lo ta un no definitivo, pero igualmente e lo no keda contento tampoco cu e scol di awendia, e mayoria en todo caso. Loke ta importante pa nos, ta pa nos no keda pega den e scol di 40 aña pasa, pero tampoco den esun di awe, pasobra esun di awe mester prepara mucha pa mundo di mañan, no di awe. Ta imposibel awe ainda basa un sistema di enseñansa riba memorisa algun cos, mientras tur hende ta bibando den un lama di informacion, cu ta creciendo tur dia. Busca bo caminda, y mantene curiosidad y entusiasmo mester ta e aspectonan clave di enseñansa awendia.
Nos no ta comenta esaki pornada. Nos ta mira esaki mucho poco den discusion di nos sistema educativo, cu a keda pega, salvo algun bon ehemplo, den e mundo di memorisa conocemento parcial, y cu ta bira mas parcial tur dia, segun e monton di informacion ta bira mas grandi. Tanten cu esaki no bira mas importante cu discusion riba cuanto ATVdag tin, nos no ta logra cambia.


text:
Un patruya di strandpolitie durante control di nan rayon. Pa 8 or y 44 nan ta para e personal di departamento di actividad di un Low Rise Hotel. Na e crusada banda di The Mill e personal en cuestion tabata strobando e fluho di trafico den direccion bay noord. El a haci esaki pa laga su grupo di ciclista pasa bay. Na altura di The Village nan a para e persona pa hala su atencion riba su comportamento y cu e no mag di para e trafico asina. El a wordo mustra ariba otro caminda pa sigui bay den direccion noord y cu loke el a haci ta un hecho castigabel. E personal di actividad a mustra comprension.
Despues di esaki e patruyahe a sigui sin novedad. Chef van Dienst a wordo poni na altura.


text:
Caya Captain R.Rodger –
Diadomingo durante oranan di marduga lo a surgi un bringamento grandi, dilanti American Bar. Mester bisa di biaha tambe, cu ultimamente bo ta haya gruponan grandi ta aglomera dilanti e luga aki.
Niun hende sa kiko a pasa precies. Informacion a drenta durante oranan di marduga di un bringamento hopi grandi cu tiramento eybanda nan.
Na yegada di polis no tawata tin niun hende mas den cercania. Polis nan a bay chek tog si por haya algo y a bin ripara cu enberdad tin hopi sanger, cu boter y baranca tur caminda gespart, por a mira esaki den e cayanan eybanda.
Niun hende no sa cuanto hende tabata tin herida of e seriedad, tambe ni ken e of nan ta.
Tin botternan haya na sanger y tambe barancanan. Marcanan di sanger si por a mira tur caminda.
Kiko a pasa niun hende sa.


text:
Oranjestad, Aruba – 1 di februari, 2018: Cumprando ticket cu numbernan vast Jamil T. y Victor C.F. a gana e Mini Mega cu su Mega Plus di diabierna, 26 di januari, 2018. E jackpot a yega e suma miyonario di 2.6 miyon florin y esaki a wordo gesplit entre nan dos. Cada un a hiba 1.3 miyon florin banco.
Jamil T. a cumpra su ticket di suerte serca su ruman cu ta donjo di Big Ten Lottery na Montanja. E la pasa busca su premio na oficina principal hunto cu parti di su famia. Pa loke ta trata e otro ganado, Victor C.F., e la bishita Lotto diaranson pa cobra su premio. E la conta cu e tin 30 aña biba aki na Aruba y e ta un carpinte cu awo lo cumpra of traha su propio cas y tambe cuminsa su mesun negoshi hunto cu su esposa y yuinan. Na Kinesia Palm Beach e la cumpra su dos ticketnan, cual uno a resulta di ta esun ganado.
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa Y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
ORANJESTAD – Awe ta ranca sali e comienso di campeonato cu un gran apertura di Aruba Little League. Tur anja e temporada di Maart ta ranca sali cu e torneo di baseball mas grandi di Aruba, e programa di Little League.
Awe pa 6or di atardi tin e desfile di e 3 liganan di Aruba den e stadion renoba di Joe Laveist Ballpark na San Nicolas.
Y den fin di siman caba lo tin differente wega tur rond di Aruba di Little League. Diasabra mainta na Pos Chiquito Ballpark na Piedra Plat ta ranca sali cu candeloso partido di Aruba Center Little League entre e ekipo di Grasshopper y Giants pa 10or di mainta mientras cu pa 12or Rockets y Stars ta topa otro den algun partido candeloso.
Fanaticonan di baseball Little League ta keda cordialmente invita pa bin aprecia nos futuro streanan den e deporte di baseball. E fundeshi di tur nos peloteronan firma a cuminsa den Little League, bin presencia e apertura y apoya nos streanan den e deporte di baseball.
Tur hende ta keda cordialmente invita pa San Nicolaas, na Joe Laveist Ballpark pa 6or di atardi, nos a compronde cu lo tin varios sorpresa awetardi pa e hobenan peloteronan di Aruba.
Nos di Sports Zone Aruba ta desea tur ekipo tur clase di exito, y cu nos por mira hopi mayor apoyando nan yiunan engrandi. Pa mas informacion di Little League sigui nos ariba nos social media Sports Zone Aruba y Baseball Aruba.
Cede pa weganan Latinoamericano 2017
Minor League (9-10 aña): Fajardo, Puerto Rico, 28 July pa 6 Augustus 2017
Little League (11-12 aña), St. Johns, Antigua 7 pa 16 di July 2017
Intermediate (11-13) aña), Reynosa, Mexico 23 di Juni pa 2 July 2017
Junior League (13-14 aña), Ciudad Guatemala, Guatemala 30 Juni pa 9 July 2017
Senior League (15-16 aña), St. Thomas, USVI 14 July pa 23 July 2017
Hubenil (17-19 aña), Willemstad, Curacao 21 July pa 30 July 2017


text:
ORANJESTAD - Den fin di siman di 24 y 25 di november a tuma luga e campeonato internacional di karate, esta ‘Curaçao Open 2017’ organisa pa Curaçao Karate Bond. Na dicho campeonato a participa e karatekanan Janilaine Bello, Glendeline Croeze y Alejandro Gonzalez Lujan di e Asociacion Arubiano Di Karate-Do Shotokai, dojo Shocokan.
E experiencia na Corsow tabata dushi. A topa otro paisnan manera Antiyas Hulandes, Trinidad y Tobago, Venezuela, Brazil, Jamaica y Martinique.
Janilaine Bello, Glendeline Croeze y Alejandro Gonzalez Lujan a trece en total 5 medaya pa Aruba (1 brons, 2 plata, 2 oro). Nan ta sumamente contento cu e resultado ya cu e ta un muestra di nan dedicacion constante na karate. Tambe e resultado ta un motivacion mas pa nan sigui train duro hunto cu nan instructor ‘Sensei’ Alberto Gonzalez Lujan. Pabien na e tres karatekanan, nan mayornan, famia y amistadnan. Tambe ta felicita Federacion Internacional Shotokai di cual Shotokai Aruba ta forma parti. Mas cu claro, no por keda sin haci uzo di oportunidad pa felicita (pabien!) tur otro karateka cu a truinfa durante di e ‘Curaçao Open 2017’.
SAVANETA - E team Brandweer 1 a caba e Ronde van Aruba como prome. Keda pendiente pa e resultadonan total.
ORANJESTAD - SETAR ta sponsor di tur aña di Ronde van Aruba desde e comienso y cada aña esaki a bira mas grandi. SETAR Semper ta participa como sponsor pero tambe tin un team di empleadonan cu ta participa. E aña aki SETAR tin 3 team di empleadonan cu ta participa den Ronde van Aruba.
SAVANETA – Un total di 586 persona lo participa awe nochi na e careda popular “Ronde van Aruba”, cu ta un record na participante. Ayera nochi a tene e anochi di informacion final, unda cu tur participante a reuni y a haya nan material y ultimo informacion y regla necesario pa por participa y ta prepara. E careda ta cuminsa pa 8’or despues cu Gobernador di Aruba Su Excelencia Alfonso Boekhoudt primi e boton di comienso. E careda ta cuminsa y caba na Mariniers Kazerne na Savaneta, E ultimo grupo di persona ta sali den careda di 10’or y ta spera e prome grupo di persona yega bek na MZK pa 3’or di diasabra marduga. NoticiaCla lo ta cubriendo e salida manera a haci aña pasa tambe, via e pagina di Facebook cu livestreaming. Potret cortesia Seever Krozendijk (297 sports).
ORANJESTAD - E campeonato di Division Honor poco poco ta yegando su final y Coca Cola Nacional a yega kwart final. Coca Cola Nacional ta preparando nan mes duro pa asina por defende nan titulo di campeon. Un total di 4 team a clasifica p’e kwart final y Coca Cola Nacional ta preparando nan mes pa asina nan sali den e prome 2 team y pa wanta e titulo, asina Silo Brete di Coca Cola Nacional a expresa. E prome wega di Coca Cola Nacional lo ta diasabra awo contra di SV Dakota. E clasificacion aki no tabata facil pa niun team, pasobra e biaha aki tabatin 7 team duro pero tambe esunnan mas abou a duna bataya. Coca Cola Nacional a clasifica p’e play-off, pero den e ultimo 4 añanan pa Silo Brete e competencia aki ta esun di mas duro.
ORANJESTAD - Diaranson 16 Mei 2018, Aruba Wieler Bond lo tene su paseo silencio ariba bicicleta. Ride of silence ta un paseo ariba bicicleta unda anualmente , riba e mesun dia y ora, ciclista nan full rond di mundo ta uni nan mes pa concientiza automobilistanan ariba e seguridad den trafico y alavez conmemora ciclistanan cu accidenta of a fayece door di un trafico insigur.
ORANJESTAD – E di dos campeonado di AKB ta tuma lugar proximamente na Aruba. E lo tuma lugar den Compleho Deportivo Frans Figaroa (Noord) di 2or di atardi pa 8 or di anochi. Na mes momento AKB ta extende un invitacion pa tur otro scol di karate cu no ta miembro di AKB pa participa tambe na e campeonato aki. Participacion pa miembro di AKB ta costa 25 florin y ‘no miembro’ ta 50 florin. Fanaticonan y publico en general ta keda cordialmente invita pa bin presencia e campeonato aki.


text:
Kralendijk – Ezjel ta e mihó pelíkula kòrtiku ku a sali number unu di Unicef festival di pelíkula di Derechonan di Mucha Karibense.
Kolegio Strea Briante ta e skol ku a sali ganadó. Durante di e estreno di festival di pelíkula di Derechonan di Mucha Karibense Gezaghebber sr. Edison Rijna a trese dilanti na e muchanan ku e skol ku sali ganadó su persona lo bai e skol pa wak e pelíkula i lo tritnan popcorn.
Djarason den oranan di mainta Gezaghebber a presentá na kolegio Strea Briante pa felisitá e muchanan i maestranan pa e gran logro ku e pelíkula Ezjen, i manera a primintí e muchanan huntu ku gezaghebber a wak e pelíkula i saboriá popcorn i un djus.
Finalmente tur esnan ku a partisipá den e pelíkula a risibí un regalito for di man di gezaghebber Edison Rijna.


text:
Bo kier foto of video saca for di halto di bo negoshi, cas of tereno? yama 5696305 y nos lo tuma esey pa'bo
Si bo ta un comerciante cu kier propaganda bo localidad pa asina haya sa unda bo ta ubica, of bo kier djies mustra bo edificio su buniteza en completo sea riba foto of video? yama 5696305 pa bini y saca foto of video for di halto di bo edificio. Si acaso bo ta den real-estate y kier un foto of video extra-ordinario di un edificio cas of propiedad pa huur of bende? yama 5696305. Si abo como doño di un cas of tereno y kier saca foto of video di full un otro perspectiva di esakinan? yama 5696305 mesora. Tambe si bo tin un evento y kier mira e magnitud di esaki riba foto of video? yama 5696305


text:
WILLEMSTAD—Según parlamentario Yesser El Ayoubi, nos idioma ta nos identidat. Parlamento mester halsa ekspreshon na papiamentu na honor di nos baluarte di nos idioma materno Papiamentu sr. Modesto Apostel “CHANO” Margaretha.
E aña aki ta kumpli presis 60 aña ku nos dushi idioma Papiamentu a hasi su entrada den Parlamento. E promé persona ku fe i determinashon ku a tuma e kurashi durante un di e debate den Konseho Insular riba 8 di febrüari na aña 1958 pa debatí den su idioma materno Papiamentu, ta nos baluarte di nos idioma materno papiamentu, sr. Modesto Apostel ”CHANO” Margaretha. Ounke Hulandes tabata e idioma ofisial den Parlamento i e diferente interupshonnan di gobernador Gorsira, komo representante di su pueblo sr. Margaretha a dirigí palabra na su idioma natal i asina duna balor i rèspèt na nos idioma materno Papiamentu i alabes tambe duna su pueblo e konfiansa di por ta mas na altura i involukrá den kiko ta pasa den Konseho Insular. Sr. Margaretha, di felis memoria, tabata konvensí ku e hendenan ku a vota p’e mester por a komprond’é ora e ta trese su puntonan dilanti den Konseho Insular. Pa sr. Margaretha, demokrasia no tin sentido si e hende ku bo ta representá no por sigui su parlamentario. Danki na hazaña históriko aki di nos baluarte di nos idioma materno, awe Parlamento di Kòrsou ta debatí na papiamentu. Pa halsa e nivel di nos órgano di mas haltu di Kòrsou, nos Parlamento, ta nos deber komo representantenan duna honor i realse na ekspreshon den nos idioma materno Papiamentu den un forma mas diligente, respetuoso i desente. Nos idioma, meskos ku nos sosiedat, ta sumamente diverso i riku na influensianan di rònt mundu. Ta na nos komo representantenan di pueblo pa duna e ehèmpel di ta dominá nos idioma natal di un forma korekto i bosifera nos idioma di un forma ehemplar i respetuoso.
Kada unu di nos tur komo yunan di tera mester konhuntamente para ketu, reflehá i alabes duna honor, balor i rèspèt na e akto históriko aki di nos baluarte sr. Modesto Apostel “CHANO” Margaretha. Nos Papiamentu ta úniko i ta na nos pa kuid’é i balor’é.


text:
ORANJESTAD (AAN): E temporada di paga number di auto a yega! Berdad tin rij largo pero e cliente por haci su pagonan online ta hopi miho e dianan aki, mirando e drukte cu tin awor pa hendenan cu kier paga nan number di auto 2018 segun Directora di Departamento di Impuesto, Señora Luenne Gomes- Pieterz.
Departamento di Impuesto ta ocupa cu un “Fast-Lane”, unda cu por ubica ora cu e cliente ta bin haci uzo di e servicionan via e sistema di number, y tin tres caha cu ta asigna pa paga number di auto y e restonan ta asigna e otro tipo di belastingnan cu e clientenan ta bin paga.
Actualmente Departamento di Impuesto ta ocupa pa busca un solucion, aunke pagonan online ta keda e manera mas facil pa por efectua un pago cercanan. E ta un costumber cu lo mester bay incorpora, mescos cu na otro paisnan, e no ta nada diferente cu te hasta via appnan, por haci pago di belasting.
Segun Señora Gomes- Pietersz, hopi hende ta custumbra di bin fisicamente di haci pagonan, cu ta duna e siguransa cu el a bay bon. Ariba e tereno di tecnologia avansa, nan por facilita e clientenan cu nan por haci nan pago di impuesto hopi mas facil.
Awo SIAD ta bay tin en berdad caminda ta ubica tur cliente, cu tur hende por haci uso di e facilidad di servicio. Ta keda haci enfasis ariba pago online.
Si e cliente tin un banco caminda cu e tin su cuenta bancario ta core, tur banco tin un online payment system, caminda cu por haci pago di vehiculo di motor y otro tipo di impuesto tambe.
E ta facilita e cliente pa por paga su impuestonan, pero si e cliente kier bin cerca nan, den e dianan aki cu ta hopi druk, e tempo di espera lo ta un tiki mas largo cu normal. Naturalmente nan kier yuda tur cliente, esey pa DIMP ta un punto di atencion, con ta bay stimula mas tanto pago online y esun cu no tin acceso pa computer of internet, y cu no por haci pago online, pro bin fisicamente na e Belastingkantoor y tur e MFA-nan.
Si tur hende kier haci uzo di e cahanan di Belastinkantoor, DIMP lo mester por ubica tur tipo di cliente y no solamente esunnan cu ta bin paga nan Motorrijtuigbelasting.


text:
DEN HAAG – ATA Europa a ricibi e premio como mihor oficina di turismo na Hulanda.
Esaki a tuma lugar recientemente durante di Reisgala unda tur aña e prestigioso “Vakantie Awards” ta wordo otorga. E award aki ta conta como un di e premionan mas importante den e mundo di biahe na Hulanda.
Minister Plenipotenciario Guillfred Besaril riba invitacion di ATA a presencia e anochi di gala aki. E mandatario den nomber di Gobierno di Aruba tabata tin palabra di gratitud y elogio pa e team di ATA Europa pa nan bon trabao pa promocion di Aruba como destinacion turistico na Hulanda.
Otro oficinanan di turismo cu tabata nomina tabata di Curaçao y Sur Africa.
Potret ta cortesia di Cas di Aruba


text:
Abogadonan defensor:
ORANJESTAD (AAN): Abogadonan Vito Carlo y Demis Illes a defende e Boneriano cu a tira mata den e caso di Wayaca y di nan banda tambe nan a duna nan reaccion di con e caso a bay riba su mes.
E tarea aki no tabata uno facil. Nan tin cu defende hendenan kisas cu a haci malo of a kita bida. Pero nan tin derecho di un abogado.
Vito Carlo a splica cu nan cliente di comienso a admiti loke a pasa y a arepinti. El a tuma su responsabilidad pa loke a pasa y esey a sosode tambe. El a haya su castigo.
Pa loke ta e contenido di e decision di hues, abogado Carlo no por a duna mucho riba e parti legal, mirando cu e no ta por escrito.
E defensa tabata hopi tecnico pero tambe huridico. E parti ey hues no a toca hopi ora cu el a duna su sentencia. Ta algo cu lo bay revisa despues.
Pa loke ta e castigo mes, si compar’e cu castigonan recien manera caso Drum na Boneiro, si no ta kiboca, e sospechoso principal, a haya 19 aña den caso den prome instancia y 17 aña den Hoge Beroep. Den e caso aki e persona a bay pa horta y cosnan a sali for di man. E cliente di Carlo y Illes, a conden’e pa a tira riba dos persona, di cual uno a fayece.
Mirando e circunstancianan y awor aki, e prome impresion cu tin ta cu e sentencia no ta dje malo pa e cliente. Mirando vooral cu a tuma e responsabilidad di loke a haci, cu si e tin cu sinta castigo e ta sint’e, basta cu e ta husto. Loke a preocupa e cliente for di comienso, ta cu el a wordo manipula pa e otro sospechoso. E otro sospechoso aki den e caso a tira tur culpa riba e Boneriano.
E delaster palabra cu e Boneriano tabata tin den e ultimo zitting, el a pone hopi enfasis riba cu el a haci malo, cual el a admiti. Pero no por ta asina esun cu a manipul’e pa haci esaki, ta sali liber. E cliente tin un alivio cu e sospechoso principal cu a planea tur cos, a manipula e cliente, a haya un castigo.
Na parecer di Carlo, e cliente ta alivia. Pa loke ta trata e cantidad di aña, ora di veredicto, sea ta hiba nan di biaha KIA pa rasonnan di siguridad, no a haya chens pa papia cu e cliente. Segun abogado Carlo, lo bay sinta cu e cliente pa mira ki decision e ta tuma. E abogadonan ta conseh’e, pero e tin e ultimo palabra.
Apelacion
Mirando e añanan cu el a haya, compar’e cu sentencianan recien di hof, na prome instante no ta consehando e cliente pa no apela. E defensa ta hopi huridico. Mester wak e sentencia di hues riba papel, pa por tuma un decision final, si ta bale la pena pa apela e caso. Pero na final di dia, ta e cliente ta tuma e decision. Ta su caso, ta su libertad, ta su añanan cu e tin cu sinta.
E chens
A pidi 25 aña y a bah’e na binti. Semper e chens ta cu si apela, e por subi, pero e chens tambe tey cu e por baha. E por bay ambos banda. Ta conseha e cliente a base di e sentencia y defensa y mira si tin posibilidad den hoge Beroep.
Por a evita
Si e otro sospechoso a planea esaki, no lo tabata tin un morto. Con cu bay bin, e Boneriano a haya 20 aña. Pero esun cu a orkestra henter esaki tambe a hay’e. Esaki tabata manipulacion, segun Demis Illis. Tin rapport ta bisa cu tabata manera un relacion di tata y yiu den tur esaki. Segun Illes, e contesta lo mester ta cu e lo por a evit’e, si e brain no tabata esun cu a manipula e cliente den esaki. Di un otro banda ta, cu tin cu drenta den pensamento di e cliente.
Envolvimento
Ta hopi evidente y hues den su sentencia, a mishi cu tur motibo pakico a yega na su decision. E impresion ta cu si tend’e, no ta ilogico e forma cu e acusacion a tuma luga.
Duda
Tabata tin caminda cu hues no a ni duda. Si el a scucha e sentencia, hues no a duda ningun rato y ta di opinion cu Steve a purba di saca su mes afo. Hues a bisa bon cla, cu e no ta kere Steve.
Na e momento aki ta conseha e cliente pa no apela. Pero na final di dia e cliente su decision. Pero basa di loke nan ta wak, como e castigo cu a dun’e, no ta parce desproporcional, mirando e caso. E castigo no ta uno desproporcional.
Defensa tabata uno teoretico huridico. Nada di mucho over di kico a pasa. Riba esey no a bin mucho dilanti ainda, pero e vonnis lo bisa, dependiendo kico e hues bisa, por ta por cambia di opinion ainda. Pero e ta keda toch algo teoretico y huridico.


text:
WILLEMSTAD – Diaranson 2 di mei 2018 Corte den Prome Instancia dicta den un kort geding cu Isla no mester paga e boet pa violacion di e standardnan pa emision di di zwafeldioxide pabao di e rena 2014. E beslag impone door di Stichting Humanitaire Zorg y Stichting Schoon Milieu op Curaçao mester wordo kita.
Na 2010 Corte di Husticia den un kort geding a prohibi Isla na contribui na mas di 80 µg/m3 (microgram pa meter cubico) como un promedio anual di e concentracion di zwafeldioxide na nivel di suela, pabao di e refineria. E tempo ey hof a impone un dwagsom di 75 miyon florin pa aña di isla mester viola e standarnan aki. Ademas, hof a agrega cu e contribucion di Isla na e emision di zwaveldioxide mester wordo calcula na mes manera cu investigadonan a haci esaki anteriormente ( na 2008 y 2009).
Na maart di e aña aki ambos fundacion a pone un beslag, ya cu nan ta di opinion cu Isla lo a viola e norma na 2014 y cu p’esey Isla mester paga e boet aki. Isla no ta di acuerdo cu esaki y den un kort geding a pidi pa kita e beslag.
E biaha aki Corte a dicta cu e contesta riba e pregunta di Isla lo mester paga e boet pa e emision na mes manera cu a calcula esaki den e rapportnan di 2008 y 2009. Esaki kiermen cu e lo mester wordo midi ariba e mesun locacion. Esaki ta segun e sentencia di 2010. Esaki ta e condicionnan na cual Corte ta mara. Riba e locacion specifico aki a calcula un emision mas abao cu e norma di 80 µg/m3. Esaki ta motibo tambe cu Isla no ta obliga di paga e boet.
Corte a dicta tambe cu pa e pago of no di e boet tin condicionnan mara na dje cual ta para den e sentencia di 2010. Pero e prohibicion mes ta hopi mas amplio: na niun lugar mas pabao di Isla por emiti mas di 80 µg/m3. For di e investigacion aki a bin resulta cu na otro locacionnan pabao di e refineria si a keda ariba di e norma. Esaki pa Corte pa extende e prohibicion te cu 2019.


text:
Diasabra proximo, dia 6 di juli hobennan di Confirmacion di Parokia St Anna ta organisando un Youth Bike Tour. E Youth Bike Tour ta costa afl 5,– pa participacion pa persona. Hobennan di 10 ana bai ariba ta e grupo meta. E Youth Bike Tour ta start sali pa 7:30 am saliendo for di Misa St Anna y ta termina na Misa St Anna tambe y ta recore un distancia di alrededor 10 km. Continue reading
Category Archives: Sports
Augy Tromp a logra su di 6 dan di Taekwondo
Augy Tromp a logra su di 6 dan di Taekwondo. Recientemente Augy Tromp a ricibi su di 6 dan di Taekwondo. Augy Tromp mescos cu tur otro atleta mester a haci examen dilanti tur hende cu ta pasa examen pa faha. Aki ta na unda cu nan mester a haci un serie di facetanan di Taekwondo, for di forma te cu kibramento di palo. Continue reading
Full Moon MTB Tour June Edition Monster Rehab Record breaker
Un biaha mas Tribal Cycling Club conhuntamente cu Monster Energy / Frasa International Trading a kibra tur record y expectativa cu e Full Moon MTB Tour June Edition- Monster Rehab, anto na Anker!! Tribal Cycling Club a bin ta kibra record desde aña pasa Augustus y te cu 3 luna pasa a logra e maximo di 160 participante dos luna tras otro. Mirando e interes cu tabatin nos a spera di yega 200 e biaha aki, pero nos a logra mas cu esey cual ta 220 participante riba un diabierna!!! Continue reading
Brazil Taekwondo Stichting su team di Train Hard Fight Smart ta preparando pa Venezuela Open.
Diasabra untimo Robert Giel y Clifford Rasmijn kende nan ta e dos coachnan pa e team di Brazil Taekwondo Stichting a duna e team un training hopi pisa den preparacion pa e Open di Venezuela. Un cos ta sigur cu na Brazil Taekwondo Stichting no sa hunga ora cu tin metanan hopi importante nan dilanti. Continue reading


text:
Morgenster – Diamars anochi pa mas o menos 7:50 polis y ambulance a bay pabou di crusada di Morgenster, pa un accidente cu herido.
Na yegada polis a topa cu e dos autonan ariba e banda drechi di caminda, direccion Cumana.
Autonan envolvi tawata un Altezza y un Suzuki Vitara.
Segun nos a compronde na e sitio, e Altezza bayendo direccion pabou ta haye cu e Vitara ariba su banda.
E señora lo a bay bira na su man robes, y no a tene cuenta cu Altezza.
Ambulance a yega na e sitio, personal di ambulance a pa papia cu e señora di e Vitara.
Pero e no tawata mester di nan asistencia.


text:
Subsidio
Subsidio pa buki/grafische rekenmachine y/of bus
Gobierno di Aruba ta duna subsidio pa buki / grafische rekenmachine y pa transporte publico liber pa yiu(nan) cu ta bay scol.
Pa bin na remarca pa un of ambos subsidio manera ariba menciona:
- E entrada anual di e mayornan di peticionario no por ta mas halto cu Awg. 37.000,= pa aña; e subsidio maximo pa buki/grafische rekenmachine pa cada yiu ta Awg. 550,=;
- Si bo persona ta haya entrada di “onderstand” di Gobierno, bo mester acudi na Departamento di Asunto Social na Lagoenweg 9-A pa un declaracion anual prome cu bo bay oficina di Servicio di Impuesto;
- Si bo tin entrada di pensioen, bo mester acudi na S.V.B. den Vondellaan pa un declaracion anual prome cu bo bay na oficina di Servicio di Impuesto.
Con pa aplica
Pa aplica mester haci uzo di e siguiente formularionan:
Transporte Publico (Bus)
Buki/Grafische Rekenmachine
- Formulario di Peticion pa Buki/Grafische Rekenmachine (2017-2018)
- Instruccion pa yena Formulario di Peticion pa Buki/Grafische Rekenmachine
- Condicion pa Subsidio pa Buki / Grafische Rekenmachine y/of Bus
Ayudo Financiero pa bay Scol
Gobierno di Aruba ta duna un ayudo financiero extra na e mayornan cu tin derecho riba bijstand y cu tin yiu(nan) of yiu(nan) di criansa cu ta bayendo scol. Esaki pa yuda cubri gasto manera paña, sapato, articulonan pa scol etc.
E areglo ta conta tanto pa alumnonan di Scol Preparatorio (Kleuterschool) como alumnonan cu ta bishita scol regular durante dia (volledig dagonderwijs). Condicion ta cu e yiu(nan) mester ta bibando cerca e mayornan concerni y tambe mester ta ricibiendo bijstand.
E ayudo financiero ta wordo duna den forma di “schoolgelduitkering” y “ouderlijke bijdrage”. Pa mas informacion y aplicacion pa esaki, mester tuma contacto cu:
> Departamento pa Asunto Social
Noticia
- 08-11-2016 - Ayudo financiero pa bay scol
Info / Contact
DEA > afdeling StudiefaciliteitenScroll To Top


text:
Nieuws
Departamento di Aduana Aruba ta informa na tur persona of negoshi cu ta hasi importacion di mercancia cu frecuencia sea ta pa nan mes of pa negoshi pa tuma bon nota di lo siguiente: Ta obligatorio pa duna persoonsnummer di...
Departamento di Aduana ta informa cu su oficinanan lo ta cera riba e siguiente dianan en conexion cu dianan di fiesta y ATV obligatorio: Dia Motibo Diahuebs 10 mei 2018 Dia di asuncion Diabierna 11 mei 2018 ATV obligatorio di...
Departamento di Aduana ta informa cu su oficinanan lo ta cera riba e siguiente dianan en conexion cu dianan di fiesta y ATV obligatorio: Dia Motibo Diabierna 27 april 2018 Dia di Rey Dialuna 30 april 2018 ATV obligatorio di...
Departamento di Aduana kier recorda tur persona biahando pa exterior durante temporada di semana santa y cu lo bai hasi compras di articulonan pa uso personal of negoshi pa tene cuenta cu na yegada na Aruba tin cu declara e...
Departamento di Aduana ta anuncia cu e oficinanan di Douane lo ta cera riba diabierna santo dia 30 di maart y di 2 dia di pasco grandi, dialuna 2 di april. Tur servicio pa clientenan y publico en general lo...
Departamento di Aduana ta anuncia cu lo ta cera riba dialuna 19 di maart benidero en conexion cu un ATV obligatorio den gobierno. Tur servicio pa clientenan y publico en general lo continua riba e siguiente dia for di 7.30...
Departamento di Aduana ta informa cu a tuma nota di e informacion cu ta circulando riba medionan social como tambe den diferente medio di comunicacion. Departamento di Aduana ta lamenta cu e informacion aki a sali for di un fuente...
Entrante 1 februari 2018, Departamento di Aduana lo introduci oficialmente e Postbus Vrijmaking. Esaki ta facilita tur cliente pa manda nan peticion pa saca nan container alabes hasi un afspraak pa servicio di Aduana via email. E cliente tin cu...
Manera ta tradicion caba pa hopi aña Cuerpo di Aduana a bin ta celebra nan siman di Aduana na final di januari. E aña aki no tabata un excepcion. Pa e aña aki a toca na Aruba pa host su...
Diabierna 26 di januari Departamento di Aduana ta celebra e Dia Internacional di Aduana 2018. Riba e fecha aki nos ta brinda honor na tur Miembro di e prestigioso Cuerpo di Aduana cu ta contribui na Crea un Ambiente Empresarial...


text:
ORANJESTAD – E hoben pelotero di Aruba Keshawn Rombley a establece su mes ya pa 9 luna caba na Republica Dominicana. Keshawn...
ORANJESTAD – Diadomingo mainta e coredor di Aruba Nathalie Naar a participa na e Star Wars Dark Side Half Marathon cu a tuma lugar...
ORANJESTAD – Diasabra anochi pitcher Arubano Richinell Matos a haci su debut den baseball na Curacao den wega inaugural di Liga Aqualectra...
SANTA CRUZ – Ayeranochi den un Nadi Croes/Crismo Angela Ballpark bon atendi e bataya pa e titulo a cuminsa, e faboritonan a...
ORANJESTAD – Diasabra anochi RCA “BIG WHEEL LOTTERY powered by POWERADE” a logra hasi un comeback y gana e Savaneteronan di La Fama...
ORANJESTAD – Ex-pitcher estelar di Marlboro Red Machine Richinell Matos lo sali diasabra awor pa Corsow, pa asina bai reforsa y forma parti di ekipo...
ORANJESTAD – Durante e siman aki dia 19 pa 23 di April e atleta di Crossfit Myron Speyer lo tin cu hasi...
ORANJESTAD – Diahuebs mainta, 8 di maart, atleta di Taekwondo, Jennifer Báez García a gana medaya di Oro den modalidad di Pumsee, durante...
ORANJESTAD – Absolute Championship Berkut 82 na Sao Paulo, Brazil lo ta debut di Gregory Milliard den un evento cu ta ser...
ORANJETSAD – Atleta Elite di Taekwondo Monica Pimentel ta clasifica pa e Weganan Centro Americano y Del Caribe Barranquilla 2018, despues di...


text:
Kralendijk – E renobashon di e wafnan di Playa lo kuminsá den kurso di novèmber di e aña aki. Luna pasá Rijkswaterstaat, Entidat Públiko Boneiru i Port of Amsterdam Internashonal a firma e akuerdo di koperashon.
E siman aki tabatin seshonnan di informashon ku e stakeholdernan, inkluyendo e usuarionan di nos haf i gruponan di interes ambiental. Port of Amsterdam Internashonal, riba enkargo di Rijkswaterstaat, ta integralmente responsabel pa ehekushon di e reparashon di emergensia. Nan ta hasi esaki den konsulta estrecho ku Entidat Públiko Boneiru.
Pa motibu di envehesimentu uso i sirkunstansianan di e klima na Boneiru e estado aktual di e wafnan di Playa ta den un estado malu. P’esei reparashon di emergensia ta nesesario pa por garantisá seguridat. Pa esaki e Ministerio di Infrastruktura i Medio Ambiente ta pone mas ò menos 9 mion euro disponibel.
Ta bai hasi investigashon si den e presupuesto den kuadro di e wafnan di sùit por buta mas poste di mara boto kaminda e barkunan krusero por mara.
E renobashon aki lo sòru pa e wafnan keda seif por lo ménos pa e 10 añanan benidero. Nan ta spera ku den kurso di novèmber lo por kuminsá ku hasimentu di e Waf di Meimei mas abou i repará esaki den kuadro pa finalisá RoRo. Nan ta trata di kaba ku e renobashon di e Waf di Sùit pafó di e temporada di barku krusero. En general e reparashon di emerge


text:
Sekretario di estado, Blokhuis ta bishita institushonnan di kuido den Hulanda Karibense i Colombia
Sekretario di estado, Paul Blokhuis (Salubridat Públiko, Bienestar i Deporte) (VWS), ta bishita Aruba, Boneiru, Kòrsou i Colombia di djamars 13 di febrüari te ku djamars 20 di febrüari. E ta sera konosí ku diferente institushonnan di kuido (pa hóben) riba e islanan i na Colombia. Asina e ta haña un mihó bista den e demanda di kuido i kalidat di esakinan, ku e habitantenan di Hulanda Karibense ta hasi uzo di dje.
Boneiru
Boneiru ta un ‘munisipio spesial’ (entidat públiko) di Hulanda. E kuido di salubridat i kuido pa hóben na Boneiru ta kai bou di responsabilidat di e sekretario di estado di VWS. P’esei denter di algun dia Blokhuis ta bishita e hospital, kas di kuido, akohida pa grandinan, kuido pa hóben i un institushon pa kuido mental. Tambe e lo bishita inisiativanan di kuido di un eskala chikí: un bibienda pa hóbennan ku problemanan di aktitut i un kas di akohida pa mucha muhénan ‘tiner’.
Durante di su bishita di trabou, Blokhuis lo sera konosí tambe ku e gobièrnu di Boneiru (diputadonan i miembronan di Konseho Insular). E lo hiba kombersashon ku nan tokante kuido pa hóben, akohida sosial, violensia doméstiko i deporte i movisi Sint Eustatius tambe ta ‘munisipionan spesial’ (entidatnan públiko) di Hulanda. E sekretario di estado lo bishita e islanan aki promé ku verano.
Aruba i Kòrsou
Aruba i Kòrsou ta paisnan independiente den Reino Hulandes. Esei kiermen ku nan mes ta responsabel pa kuido i nan tin nan mes sistema di kuido. Komo ku na Boneiru no por ofresé kuido médiko spesialisá, ta trasladá pashèntnan pa Aruba i Kòrsou pa kuido avansá i pa kuida mas avansá ta trasladánan nan pa Colombia. Tantu na Aruba komo Kòrsou, Blokhuis lo bishita hospitalnan ku tin di aber ku e pashèntnan aki. Banda di esaki e ta topa ku e gobernadornan di ámbos isla.
Colombia
Colombia tambe tin di aber ku basta pashènt di Hulanda Karibense ku mester di kuido médiko spesialisá hopi avansá. Blokhuis ta biaha di Bogotá pa Medellin i einan ta bishita hospitalnan i un sentro di investigashon médiko ku ta trata pashèntnan di Hulanda Karibense.


text: E pionero den servicio di internet wireless aki na Aruba, Mio Wireless ultimamente a bin ta scucha su clientenan y poco poco a bin ta haciendo e cambionan necesario pa expande y modernisa su network pa asina por brinda un servicio superior manera cu e pueblo di Aruba merece. Mio Aruba su techniconan a bin ta instala un central ultra moderno aki na Aruba mes pa asina por handle tanto e parti di internet como tambe e jamadanan local y international cu awor Mio Voice tin pa ofrece su clientenan. Den cuadro di e expansion aki Mio Aruba como e provedor di e MiFi original aki na Aruba kier ofrece e pueblo di Aruba e MiFi completamente “Gratis” y sin mester firma ningun tipo di contract. Pero esaki no ta tur, pa duna tur hende un fair chance pa por disfruta di e servicio di Mio Aruba, e siman aki nan kier ofrece e pueblo di Aruba sea un LG 696 Elite of un Samsung Gusto 365 completamente gratis sin mester firma ningun contract. Unico cos cu e cliente lo mester haci ta paga e gasto di activacion y e prome luna di servicio cuminsando cu e pakete basico y e ta cla pa disfruta di un servicio superior di Mio Aruba. Pero haci liher si como cu e special aki ta valido te cu Diasabra 27 di September, 2014 tanto na e Mio Superstore na Oranjestad, Dragon CD and Electronics na San Nicolas y na Cellular Express na Super Food. Busca bo telefoon awe mes y disfruta di un servicio superior, haci jamadanan Mio pa Mio gratis, jama pa cualkier parti di mundo na prijsnan super reduci y mas cu tur cos awor hanja bo cellular of MiFi gratis sin tin mester firma ningun contract.


text:
Dolor di garganta ta manifesta su mes door di dolor ora di guli y bo ta sintie na bo amandel, patras den bo garganta of na bo corocoro. Si dolor di garganta ta bay hunto cu verkoud, dolor di musculo y tosamento, generalmente esaki ta causa pa un virus. No tin remedi contra e virus aki. Door di resistencia di e enfermo e ta disparce di mes denter di un par di dia.
Ora cu e dolor di garganta ta bay compaña pa problema cu gulimento y keintura halto, anto posiblemente ta trata di un infeccion di garganta of di amandel. E ora ey hopi biaha tambe bo por sinti klier hincha den bo garganta.
Tin biaha por combati esaki cu antibiotico, ora cu e causa ta un bacteria. Pero hopi biaha e ta pasa di su mes tambe.
CERCA MUCHA
Cerca mucha sano casi semper e amandelnan ta grandi. E ora ey nan ta ros mescos cu parti paden di e boca. Si nan ta inflama, nan ta cora cora. E ora ey frecuentemente bo por mira prop chikito geel.
CUIDO PROPIO:
LOKE BO MES POR HACI
Si bo tin un infeccion di virus, bo por tuma un remedi pa kita dolor (mira e capitulo "Remedi"). Tambe bo por baha e dolor door di bebe algo friu.
CERCA MUCHA
Gulimento ta haci dolor. No obliga e mucha come, pero percura pa e haya suficiente cos di bebe.
TUMA CONTACTO CU BO DOKTER DI CAS
-
Si gulimento no solamente ta bira doloroso, sino tambe trabahoso.
-
Si e molester persisti pa mas cu tres dia y bo temperatura di curpa ta mas cu 38,5˚C.
TUMA CONTACTO CU BO DOKTER DI CAS INMEDIATAMENTE
CERCA MUCHA
-
Si e mucha tin problema cu hala-mento di rosea.
-
Si e no por bebe ni guli.
-
Si e no por guli su scupi.
-
Si e tin dolor den su garganta y na su nek y keintura halto.


text:
Send naomyrast a personal messageClose
Write a comment for naomyrastClose
[n]_rast for real
General Details
Name: naomy senior
Username: naomyrast
Age: 24
Videos: 0
Audio: 0
Last Online: 27-Jul-2010
Status: Single
Send Message
Write a comment
Add as friend
Username: naomyrast
Age: 24
Videos: 0
Audio: 0
Last Online: 27-Jul-2010
Status: Single
Send Message
Write a comment
Add as friend
Information
What I like: hende ku ta dreaa hopi kaki mi tras den bn i malu
What I hate: hende ku gusta problema,anto no ta para trai ko bati boka so sin hasi net net niks
I Love to eat: KFC.MC donald
I Love to: landa
Movies: action movies
About Me: ja abo mes tinku wak kon mi style ta paso hopi ta bisami bo ta lief leuk gusta hasi pret.mino gusta hende ku ta pp tras dimi lomba mi gusta hende ku bisami kos flet den mi kara paso si bo pp trai mi lomba bono tin kurashi pa yega bisaminada anto!!!anto esun nan ku ta invidiami tmp mino gusta .kemen sibo ke sa mas dimi lobo sa dsp sibo handel kumi
Friends
Albums
Comments


text:
ORANJESTAD - Riu Palace Antillas a tene un fundraising brunch pa New Life for Paws Rescue Foundation. Natalya Yermak, fundado di e fundacion na Aruba, tabata contento cu e evento aki di cual el a indica “di tabata increibel y tabata fenomenal di a tene e evento bunita aki. Tabata un placer di a mira e generosidad di Riu team di a haci donacion di nan tempo y esfuerso pa yuda nos sigui traha cu tur cacho y pushi di Aruba cu mester atencion”.
E idea pa tene e fundraising brunch a bin despues cu e team di Riu Palace Antillas a mira e fundado di e fundacion rescata cacho y pushi diariamente. E hotel a dicidi di organisa un evento, unda a trece hunto hendenan cu ta stima bestia y ta cuida nan mesun puppynan, pa duna visibilidad na Natalya Yermak y su trabou y yuda e fundacion pa haya fondo pa sigui cu e trabou.
Representante di Riu Palace Antillas, Dany Nieto, a informa cu Natalya Yermak ta duna 100% di su mes pa sigura cu e criaturanan ta bon cuida. E trabou cu e ta haci a mishi cu curasonnan na Riu Palace Antillas y asina ambos hotel di Riu, Riu Palace Antillas y Riu Palace Aruba, a dicidi di contribui na e comunidad di Aruba colaborando cu NGO. E gerencia di ambos hotel ta amante di bestia. “Nos kier a gradici tur hende na Aruba pa participa y tuma nan tempo pa bin na nos brunch y haci donacion”.
New Life for Paws Rescue Foundation ta un fundacion cu ta salba bestianan di Aruba. Nan ta gara pushi y cachonan riba caya, den “kill cage” y tin biaha for di famianan cu a bandona nan. Natalya Yermak ta dedicando 24 ora di su bida pa yuda e bestianan: e ta sterilisa nan y ta duna nan di come durante oranan di mainta y anochi. Pa yuda e puppynan, e ta duna nan di come via boter y ta cuida nan. E fundacion ta cuida e puppynan cu tin problema di cuero y cu tin diferente problema di salud. Tambe e fundacion ta yuda puppynan na veterinario, na momento cu e veterinario bisa nan cu e puppynan no lo salba y e fundacion nunca ta rindi, cual nan ta duna tur bestia un di dos oportunidad pa biba.
Pa haci tur esaki, e fundacion mester mas ayudo asina ta evento manera esaki por yuda crea consciencia di e importancia di e trabou cu nan ta haciendo y trece mas atencion y recurso p’e fundacion. E factura di veterinario di New Life for Paws Rescue Foundation ta hopi halto, pasobra e fundado ta tuma yamadanan durante oranan di mainta y anochi pa busca cacho of pushi y ta hiba nan na veterinario di cual tur gasto ta sali for di e donacion pa paga e facturanan.
Tur hende por yuda e fundacion cu donacion of kico cu nan por y haci e donacion direct na e factura di Animal Health Veterinary, cual ta situa banda di hospital. E fundado di e fundacion no kier ricibi placa cash den su man, pero pa paga directamente na e veterinario unda tur cos ta bay pa cacho y pushi, pa bestianan di Aruba.
Durante e fundraising brunch nan a logra recauda mas di 2000 florin p’e fundacion. Tur hende presente a disfruta nan mes y tabatin e oportunidad di saca potret na e backdrop cu print di pia di cacho di Riu Palace Antillas. Tur hende tabata orguyoso di a yuda e fundacion cu nan meta di yuda bestia. Na final di e fundraising brunch, tabatin e raffle cual ganado a gana un day pass na Riu Palace Antillas.
ORANJESTAD - E Feria di Papiamento e fin di siman aki na Fort Zoutman y Plaza Padu tabata bon bishita y masha varia cu actividad pa tanto mucha como adulto; e weganan di mucha, e charla- y lesnan, e cinenan, e contamento di cuenta y declamacion, musica, presentacion di buki. E feria tabata netamente pa nos celebra e rikesa di nos idioma y cu realmente nos idioma Papiamento ta presente y bon ancra den nos comunidad. Sin duda un actividad cu merece pa haya tur sosten y atencion, pa sigui hacie y asina inculca e
ORANJESTAD - Jorge Celedon y Anacaona ta entre e artistanan cu lo presenta den e di 12 edicion di Caribbean Sea Jazz Festival 2018. E festival e aña aki lo tuma lugar riba diabierna 21 y diasabra 22 di september 2018 na Renaissance Festival Plaza.
ORANJESTAD – E conocido ciudadano Frans Antonio Croes a cumpli e bunita edad di 100 aña diahuebs. E ta tata di entre otro e popular maestra di musica Maybelline Arends Croes y deportista Sandra Croes. Frans a celebra e dia di ayera den compania di su yiunan, nietonan y bisanieto nan hungando domino y pasando ratonan hopi alegre. Frans cu su 100 aña ta bon bon na tino, te cu e ta core auto ainda, hunga su wega di domino y toca guitara. Manera su un di su yiunan a bisa ‘papa ta full bij, full gezond!’. Frans ta stuur bay misa of supermercado ora cu e mester di algo, y cu su edad respeta, esey no ta un problema. Semper e la traha duro, y usando e lema di semper ‘keda move, pensa positivo y mas cu tur no ‘cry over spilled milk’.


text:
E proposito di observa World Telecommunication and Information Society Day (WTISD) of Dia Mundial di Telecomunicacion y Informacion ta pa haci nos mas consciente di posibilidadnan cu e uso di Internet y otro informacion y tecnologianan di comunicacion (ICT) por trece pa e sociedadnan y economianan, di es manera cu por kibra e division digital.
17 di mei ta marca e aniversario despues cu a firma e prome International Telegraph Convention y a crea e “International Telecommunication Union” ITU.
E ta keda observa y celebra desde 1969 tur aña.
Den e añanan recien a mira significante progreso den tecnologia di Inteligencia Artificial, cu ta posibel door di e tremendo avansenan riba e terenonan di “Big Data, machine Learning, computing power, storage capacity y cloud computing”, entre otro. E tecnologianan aki ya ta sobresaliendo como un componente clave di hermentnan proactivo y aplicacionnan cu ta usa pa yuda hende pa nan hiba un bida di mihor calidad. Manera door di mehora cuido di salud, educacion, finanzas, agricultura, transporte y un gran variedad di otro servicionan.
Cu e tema aki pa 2018 lo enfoca riba e potencial di Inteligencia Artificial, pa acelera e metanan di Nacionnan Uni den desaroyo sostenibel.
Source: 24ora http://24ora.com/setar-tambe-ta-observa-di-dia-mundial-di-telecomunicacion-y-informacion/


text:
Gautama Buda
Gautama Buda of Buda tabata un legendario naci den e antiguo ciudad na India di Lumbini. E ta un figura religioso sagrado pa e budistanan y tambe pa e hindustanan. E fundado Dharma e prome Gran Iluminado p’e budismo y e encarnacion di e dios Vishnu pa e hudismo.
Aunke ta existi hopi leyenda ta considera cu e tabata un lider religioso conoci como Siddhartha Gautama. El a biba den epoca di cambio curtural unda tabatin hopi atake di e procedimento religioso tradicional na India. E religion Buda ta un di e religionnan mas grandi na mundo. E termino buda ta nifica ‘inteligente’ of ‘iluminado’ ta pa nombra tur e humanonan cu a haya e nirvana.
Nacimento[editá | editá fuente]
Su luga di nacimento tabata na Lumbini den e reino Kapilavatthu, un pueblo di Terai (actuamente Nepal) cu ta keda na e seronan di Himalaya. No tin fecha exacto, segun investigadonan, cu el a nace na e tempo 583 p.C. Su tata, Rey Suddhidana tabata un lider di un grupo yama Shakya. Segun leyenda cu Reina Maya mama di Siddhartha a soña un anochi y cu el mira un olifanti cu shete cacho y cabes colo cora bahando fo’i shelo y drenta den su barica na banda drechi. Ocho sacerdote a splic'e cu su yiu ta bay ta un santo y ta bay alcansa e sabirudia perfecto. Despues el bay na su cura cu su sirvientenan y cana bou di un mata, el a colga su mes na un palo y mira shelo y na mesun momento yiu Siddartha a sali na banda.
Ora Prins Siddartha tabata un tiki mas grandi, un homber religioso a bin propone cu e ta bay ta un militar poderoso of un docente religioso. El nace den un bida luhoso y proteha for di otro religion y di sufrimento.
Hubentud[editá | editá fuente]
Su prome aña como prins, Siddartha a trancuri complentamente fo’i hende den tur actividad spiritual, semper el a biba cu su famianan. El a ricibi miho educacion y formacion den su tempo. Siddartha a cuminsa sinti curiosidad p’e conoce e bida mundano exterior y el a pidi su tata permiso p’e satisface su deseo. Su tata Suddhidana a accedi, pero pa e proteccion di su yiu, el a manda un orden pa despeha e cayanan pa tur vision malo p’e consenshi di su yiu.
Casamento[editá | editá fuente]
Na e edad 16 aña el a compromete su matrimonio cu su prima Yasodhara. Ora el a alcansa e adolescencia, el a casa cu su prima y cerca na e edad 30 aña, el a haya un yiu homber Rahula cu ta nifica ‘obstaculo’ y ‘cadena’. Pa hopi tempo nan a cria su yiu na e palacio.
Abandono di hogar[editá | editá fuente]
E descubrimento di behes, enfermedad y morto tabata traumatico pa Siddhartha. El a haya sa cu e tambe ta bay sufri asina y su animo a bira tristo, el cuestiona su mes: ‘Con un hende por biba na paz y felicidad si esaki ta haci e bida desastroso’. E prins a wak un biaha un anacoreta(=retiro), un pastor medicante, el a sinti su mes hopi impresiona di nan caracter di trankilidad. El a dicidi di biba asina di un bida extremo ascetismo(=practica) bibando como pober. Siddhartha a biba como prins na e edad 29 aña. El a bandona su hogar lagando atras su casa y yiu. El a drenta na e bida mundano cu cabes feita y un bisti di colo geel. Sin placa, ni bienestar nada. Den buskeda di iluminacion.
Docente[editá | editá fuente]
Saddhartha a siña for di cuater diferente docente. El a siña dos cos importante: prome, ascetismo extremo no ta conduci e liberacion total, sino un tiki mas y di dos, cu el a yega cierto instante cu ningun docente ta capaz di siña mas cu ne. Saddhartha a dicidi di no sigui busca crecemento di sabirudia mas, sino paden den su mes.
Tabatin dia cu e no tabata come y ni bebe, pasobra e tabata practicando su extremo ascetismo. E tabata suak, un par minuut despues di su morto. El a scucha un docente siñando un mucha muhe con pa toca e cis (citer,zither) el a bis’e: ‘Si e hilo ta fofo, e ora ey no ta zona bon, pero si e ta hopi ahusta e ta kibra. E hilo tin cu ta net bon p’asina e duna su musica y harmonia’. Na e momento ey buda a compronde cu e caminda fisica austeridad no kiermen pa alcansa liberacion. For di e dia ey el a encurasha hopi hende pa tuma e paso di extremo. El a yam'e ‘camindanan di medio’.
Morto[editá | editá fuente]
Ora buda tabatin 80 aña el a bisa su amigonan y su prima Ananda cu e ta bay laga nan pronto. Na Kushinagara no hopi leu for di cas, el a come cuminda venenoso cu a causa un dolor inmenso y sacamento. Finalmente el a bay drumi bou di un pal’i mango y muri.


text:
Mañan “Groundbreaking” di mas proyekto di bario di Gabinete Schotte awor Tera Kòrá, Kortijn i Sapaté su burt!
Den su ousensia ta sigui kosecha frutanan di proyektonan sostenibel prepará durante Gabinete Schotte 10 Okt 2010 – 29 Sept 2012 “Plan Nashonal pa Desaroyo di Bario”
Ku un plaser enorme, Movementu Futuro Kòrsou (MFK) a tuma nota ku gobièrnu di Kòrsou ta bai kuminsá ku trabounan pa mehora kalidat di bida den e bario di Tera Kòrá, Kortijn Otrobanda i Sapaté.
Esaki danki na trabounan inkansabel di eks promé minister i lider polítiko di MFK, ku den su periodo kòrtiku di gobernashon a logra aprobá ku “Union Europeo” ta aloká e fondonan di EDF 10 pa proyektonan den bario konforme e programa di Gobièrno Schotte “PLAN NASHONAL PA DESAROYO DI BARIO” i asina halsa kalidat di bida den e 150 barionan ku tin retraso soshal-ekonómiko na Kòrsou.
Action Fiche Project Curacao EDF Doc 12 june 2011 by Gerrit Schotte on Scribd
Durante e periodo di gobernashon di gabinete Schotte a desaroyá un proyekto ku ta hiba di nòmber “Plan Nashonal pa Desaroyo di Bario”, di e 23 proyektonan pa aña 2012 a presentá 5 proyekto di e plan aki a na aña 2011 na representante di “Union Europeo” pa esaki wòrdu finansiá i eks promé minister Gerrit Schotte komo e TAO (Territorial Authorizing Officer) pa Kòrsou huntu ku e tim di Gobièrno a duna presentashon na 2011 na e representantenan di “Union Europeo” i a risibí e grato notisia ku parti di e proyekto di e 23 barionan riba skema pa aña 2012 lo wòrdu finansiá i gobièrnu di Kòrsou a risibí 25 mion florin pa asina por a kuminsá ku trabounan pa optimalisá e sinku promé barionan.
Nos ta lamenta ku e proyekto di bario Fortuna Ariba Fase 2 a kai afo, ku esaki lo a kompleta e proyekto manera Gabinete Schotte a entregá originalmente.
Direktiva di MFK ta kontentu ku gabinete Rhuggenaath a tuma nota ku durante di temporada di kampaña elektoral di 2015 i 2016, MFK a trese dilanti den nos programa di akshon ku lo re-aktiva “Plan Nashonal pa Desaroyo di Bario”, ya ku e fondonan tei for di aña 2012 pa optimalisá nos barionan i mañan 8 di febrüari 2018, gobièrnu ta kuminsá hasi uso di e fondonan aki ku sr. Gerrit Schotte komo Promé Minister a aloká for di “Union Europeo” pa barionan di Kòrsou, i asina trabounan por kuminsá pa aliviá e situashon di e bario di Tera Kòrá, Kortijn Otrobanda i Sapaté.
Presentashon EDF 10 Pa Plan Nashonal Desaroya Bario by Gerrit Schotte on Scribd
Bestür di MFK kier felisitá abitantenan di Tera Kòrá, Kortijn Otrobanda i Sapaté i nos sa ku bosnan soño pa mira bo(so) bario nechi a bira un realidat.
Pabien na nos eks promé minister i lider polítiko Gerrit Fransisco Schotte ku e logro grandi aki.
Frenciss “Renny” Lourens
Sekretario General MFK (527-5654)
7 di Febrüari 2018


text:
Willemstad - Djamars 9 di mei 2017, alrededor di 15.28 or, polis a detené un sospechoso mas den e kaso di ladronisia ku violensia ku morto na Kaya Hematita, kual a tuma lugá dia 3 di aprel último.
Detenshon a tuma lugá na sala di salida na aeropuerto.
Ta trata di e hòmber:
- S.J.R. nasé na Kòrsou di 21 aña di edat.
A presentá e sospechoso dilanti un fiskal ouksiliar ku a ordená su enkarselamentu pendiente mas investigashon.
Esaki ta e di dos detenshon den e kaso ariba menshoná. Dia 12 di aprel 2017 polis a detené e promé sospechoso den e kaso aki na un kas na Kaya Ehèmber. Investigashon den e kaso ta kontinuá.
Kuerpo Polisial ta yama danki na pueblo di Kòrsou pa nan kooperashon, manera nos a hasi un apelashon den komunikado di prensa 140/2017, pa asina por yega na solushon di e kaso aki i otro kasonan pendiente. Nos sa ku nos por sigui konta ku bo(so) kooperashon. Huntu nos ta logra un mihó Kòrsou.


text:
Minister Otmar Oduber
ORANJESTAD (AAN): Minister encarga cu Turismo Otmar Oduber despues di persistencia den su lobbymento cerca aerolineanan, a haci un anuncio positivo pa turismo di Aruba.
E mandatario a duna un declaracion na aeropuerto Internacional Reino Beatrix bisando cu e logro aki ta debi na empeñonan di Oficina di Turismo, aeropuerto, partnernan y su oficina.
“Awe nos tin e honor, despues cu jetBlue a haci e anuncio oficial, ampliacion di e cantidad di asientonan extra pa e winter schedule,” Minister Oduber a duna di conoce. Pa e logro aki e mandatario a felicita aeropuerto di Aruba, e team di Oficina di Turismo, kendenan durante mas di un aña a participa den e deliberacionnan.
Tur e reunionnan cu a bin ta tumando luga pa casi un aña a concentra riba aumento di cantidad di vuelonan, capacidad di stulnan, y tipo di avionnan cu ta worde uza. Esaki a trece cune un aumento di capacidad cu 4% reparti entre e diferente partnernan.
Minister Oduber y su colaboradornan riba tereno di turismo a logra convence JetBlue pa cuminsa cu un vuelo diario for di Fortlauderdale. E lo bay ta un vuelo regular cu lo cuminsa cune den luna di januari, 2017. “Esaki ta un noticia sumamente positivo cu lo conduci tambe na un aumento di 7% pa loke ta trata e cantidad di stulnan cu ta bay tin disponibel, cu ta esun di mas halto cu a yega di logra pa Aruba. Di e forma aki ta amplia e presencia di Aruba na Merca y crea un demanda mas halto for di e Mercado aki pa pais Aruba.”
E mandatario a splica cu den pasado semper a bisa cu turismo ta hopi flexible, e ta sensitivo, pero dificil pa midi door di tur loke ta sosode den e diferente mercadonan unda Aruba ta activo. Por corda e period di 2008-2009 unda mester a crea un strategia nobo mirando e situacion cu Merca tabata pasando aden. A diversifica bayendo den Mercado di Latino America cual tabata sumamente positivo, pero despues di algun aña a constata cu Merca un biaha mas a bira e Mercado fuerte pa pais Aruba. Pesey e tempo ey a traha pa bini cu un diversificacion denter di e Mercado Mericano tambe. “Cu esey den mente, hopi trabao a worde haci pa cual awe nos ta anuncia e prome di un serie di bon noticia cu nos tin riba e cantidad di stulnan y e strategia pa sigui diversifica e Mercado Mericano. Den e simanan nos dilanti nos ta spera di habri otro mercadonan, partinan importante na Merca. Pero tambe trahando riba Mercado Europeo y Latino pa percura cu e cantidad di stulnan ta presente pa conhunto cu partnernan local ofrece e acomodacionnan mas atractivo den region pa sigui mira e exitonan cu nos a conoce e ultimo añanan.”


text:
Rub ta un produkto ku hopi hende ta usa ora nan ta malu. E manera mas komun pa husé ta dor di frega rub riba pechu i lomba pa aliviá tosamentu, na nanishi pa aliviá nanishi será òf riba frenta pa aliviá doló di kabes. Pero, rub tin hopi mas uso. Un par mas partikular ku otro pero tur hopi útil.
Kombatí beskèin na uña
Nada no ta mas fafelu ku beskèin na uña i mas ainda si e beskèin aki ta na un uña di man. Ora bo ta sospechá ku un uña ta infektá ku beskèin, frega e rub na e área afektá. Despues di un par di dia e uña lo bira pretu loke ta nifiká ku e Glacial Rub ta matando e beskèin. Na momento ku e uña krese e beskèin lo disparsé pida pa pida. Keda hunta e krema pa dos siman mas pa mata tur bakteria i minimalisá e chèns pa un beskèin forma su mes atrobe.
Aliviá tosamentu
Tur hende sa ku Glacial Rub ta bon pa aliviá tosamentu i tur hende sa ku pa hasi esaki bo mester hunta e rub riba bo lomba i pechu. Pero, dor di hunta Glacial Rub na bo pia i despues bisti un mea bo ta yuda aliviá e tosamentu. Hunta e rub na tur e 3 kamindanan pa e produkto yuda aun mas mihó. E método aki ta un método bieu, paso probablemente hopi Yu di Kòrsou lo kòrda kon nan mama òf tata tabata hunta nan pia ku rub promé ku nan bai drumi.
Pa kura kòrtá di papel òf otro herida similar
Un herida chikí tambe por haña infekshon i espesialmente si ta un herida na man. Tambe ta asina ku no ta paso un herida ta chikí e ta ménos fafelu. Huntá un tiki di Glacial Rub riba e herida i lo bo yuda prevení infekshon, pero tambe aselerá e proseso di rekuperashon.
Yuda kombatí akné
Botikanan ta yená ku produktonan pa yuda kombatí akné. Pero bo tabata sa ku Glacial Rub tambe ta bon pa kombatí akné? E rub ta yuda seka e pèshinan i promé ku bo ke pensa bo kara lo keda lísu lísu.
Yuda redusí “stretch marks”
Glacial Rub no ta un produkto milagroso, pero pa stretch marks nan ku no ta profundo Glacial Rub por eliminá nan. Lo dura aproksimadamente 2 siman te ku e stretch marks nan disparsé. Keda hunta e rub pa dos siman largu.
Aliviá doló na kokoti
Bo ta hunga tennis? Ta komun ku personanan ku ta hunga tennis ta haña doló di múskulo na e parti di kokoti. Hunta un tiki Glacial Rub na bo brasa i esaki ta yuda aliviá e doló. Hunta un par di bes pa dia te ora e doló bai.
Trata planta di pia
Pakiko gasta sèn pa trata bo pia tur siman si bo mes por trat’é dor di hunta Glacial Rub na e planta di pia? Hasi esaki dos bes pa dia i lo bo ripara kon bo pia lo kura i keda nechi.
Trata hilchi di pia
Hunta Glacial Rub tur anochi, bisti un mea di katuna i siguiente dia laba bo pia pa kita e rub. Despues di un par di dia bo hilchi lo sinti kompletamente suave.
Trata un “blauwe plek”
Asina bo dal bo kurpa un kaminda i mira ku bo tin un blauwe plek, brua Glacial Rub i un tiki salu i apliká esaki riba e area afektá. Esaki lo juda e kueru rekupera mas lihé.
Pa or abo tin ku yora
Nunka bo no sa ki dia lo bo tin ku kuminsá un karera artístiko i bo mester kuminsá yora na e momento ei. Si bo mester un tiki di yudansa orei buta un tiki Glacial Rub abou di bo wowo i lo bo mira kon naturalmente e yantonan lo sali.